Puppeteer preview - PSlife.dk\nSkrevet af: Jakob Kofod - 2. september 2013 - kl. 22:19\nJapan Studios er folkene bag Puppeteer, der udkommer på Blu-Ray og PSN den 11. September 2013. De er nok mest kendt for spillene Ape Escape, Loco Roco og Patapon serierne, men sidste år på E3 messen fremviste de trailers for nogle af deres 2013-spil, hvor Puppeteer er et af spillene.\nPuppeteer udspiller sig i Måneriget, hvor Månebjørnskongen hersker. Han lyder umiddelbart som en flink fyr, men tag ikke fejl af navnet. Månebjørnskongen er nemlig en fæl fætter, der bruger al sin tid på at kidnappe barnesjæle, som han transformerer til ondskabsfulde håndlangere.\nEn dreng ved navn Kutaro bliver fanget af Månebjørnskongen, han bliver dog ikke forvandlet til en af hans håndlangere, i stedet får han bidt hovedet af, dog uden at miste livet, og her er vores hovedperson skabt. Kutaro får dog hurtigt fingrene i et midlertidigt hoved og den magiske saks Calibrus. Med den i hånden påbegynder han sit eventyr, hvor målet er at stoppe Månebjørnskongen og befri alle barnesjælene.\nSpillet ligner ved første øjekast et klassisk sidescrollerplatformsspil, hvor man styrer Kutaro med venstre analog pind og hopper på X, men allerede efter kort tid i Måneriget, bliver spillet lidt mere interessant.\nKutaro har nemlig en følgesvend i form af spøgelseskatten Ying Yang, som kan styres enten af en selv ved brug af den højre analog pind, eller ved at man spiller sammen med en ven i co-op. Ying Yangs rolle virker til at starte med lidt sjov, da han kan interagere med forskellige objekter i Måneriget, men hurtigt finder man ham også nødvendig, da han ved f.eks. at interagere med et maleri kan få månesten til at rasle ud af rammen. Månesten viser sig hurtigt at være ret gode at gå efter, da man opnår et ekstra liv, når man har indsamlet 100 af de skinnende sten.\nYing Yang kan også få noget andet til at falde ned i hovedet på Kutaro ved at interagere med ting, nemlig hoveder. Kutaro har som tidligere nævnt mistet sit hoved i forbindelse med hans første møde med Månebjørnskongen, hvilket har gjort ham i stand til at skifte hoved, hvilket ofte kan være ganske belejligt i jagten på b.la. månesten og nye hoveder. Allerede i løbet af første akt i spillet har man samlet en håndfuld hoveder op, som man kan skifte imellem ved brug af d-padden. F.eks. kan man samle et burgerhoved op, og når man anvender dette og støder på en burger, kan man aktivere hovedets egenskab og transformere burgeren til en stor hoppepude, der gør Kutaro i stand til at nå områder i spillet, som han ellers ikke havde adgang til.\nDer er utallige hoveder, man kan samle op i spillet, og det lader til, at man støder på steder tidligt i historien, hvor man ikke har det nødvendige hoved til at aktivere en del af banen, hvilket er garant for, at man har en grund til at spille de enkelte akter igennem igen.\nSom nævnt tidligere er Kutaro også i besiddelse af den magiske saks Calibrus, og det er denne saks, der tilføjer det mest interessante gameplayelement til spillet. Saksen anvendes nemlig ikke blot til at angribe Månebjørnkongens håndlangere, den er Kutaros forlængede arm - eller ben om man vil - når han skal fra a til b. Saksen kan nemlig klippe i alle klipbare materialer, som f.eks. blomster, ranker, stykker med stof osv. Brugen af saksen giver et godt flow i forhold til spillets platformssektioner, som er dels klassiske hop fra platform til platform og dels brug saksen til at klippe dig frem gennem banens sektioner, begge dele mens man skal undgå farlige områder på banerne og nedkæmpe fjender.\nPuppeteer præsenteres i et grafisk udtryk, der med det samme får en til at tænke på Little Big Planet serien med dets paplignende grafik, og det hele kunne da også meget vel være opsat i et dukketeater på et børneværelse et sted i Danmark. Hele spillet er faktisk bygget op som et teaterstykke med gardiner der går for og fra i forbindelse med start og slutning af en akt, og en fortæller, der livligt fortæller, hvordan historien udvikler sig, imellem de forskellige akter.\nEfter at have prøvet de første par akter i spillet, er jeg utrolig spændt på at se, hvad resten af spillet har at byde på. Puppeteer kan meget vel gå hen og blive et af denne generations bedste platformsspil med de unikke gameplaymekanikker og den underholdende fortælling, som spillet byder på.\nPuppeteer udkommer herhjemme den 11. September 2013.\nOff-Topic Brætspil tråden. (503)\nSpil snak Vermintide 2 (4)\nSpil snak FIFA 19 (122)\nOff-Topic Julegavetråden 2018 (7)\nGenerelt Kan ikke logge ind!!! (3)\nSælges S. Star Wars BF2 (4)


Kid Icarus: Uprising - N3DS | Snyd.dk | Snydekoder / Cheats til spil\nDu er her: Snydekoder » Håndholdt » Nintendo 3DS » Actionspil - N3DS » Kid Icarus: Uprising - N3DS\nKid Icarus: Uprising - N3DS\nForbered dig på enestående action med lynets hastighed med en af Nintendos mest eftertragtede helte fra 1980’erne! Det er mange, mange år siden vi sidst stiftede bekendtskab med den modige engel Pit fra Kid Icarus. Han dukkede for første gang op på NES, og fik sig også et eventyr til den originale Game Boy. Men siden har Pit haft taget sig en pause fra spilverdenen, i hvert fald helt frem til han blev udfordret i Super Smash Bros. Brawl til Wii! Lige siden Wii blev lanceret, har Kid Icarus-fans savlet forgæves flere gange efter et nyt, spektakulært eventyr med Nintendos engel. Men der har været helt stille. Lige indtil nu! Pit vender tilbage med glans og ære i Kid Icarus: Uprising til Nintendo 3DS, et spil, der vil stille tørsten på enhver Kid Icarus-fan.\nLysets gudinde Palutena og mørkets gudinde Medusa er virkelig som dag og nat. Palutena beskyttede menneskene på jorden som sit eget folk, mens Medusa hadede dem og forvandlede folk til sten. På grund af disse ugerninger satte Palutena Medusa i fængsel dybt nede i det underjordiske, hvor hendes vrede voksede sig endnu stærkere. Medusa slog sig sammen med de underjordiske monstre og hendes hær overgik til sidst Palutena i styrke. Det hele endte med, at lysets gudinde blev spærret inde i paladset i himmelen, mens mørkets gudinde regerede over både mennesker og engle. Palutenas sidste håb var hendes personlige og trofaste livvagt Pit. Han sad fængslet i det underjordiske, men eftersom Medusas stærkeste tropper bevogtede Palutena oppe i skyerne, lykkedes det Pit at undslippe og han startede sin lange færd for at redde sin gudinde. Det lykkedes ham til slut at besejre det onde og redde det gode, og Medusas planer blev standset.\nDet var for 25 år siden…\nPå mystisk vis er Medusa vendt tilbage og denne gang vil hun ikke nøjes med mindre end det totale verdensherredømme! Til trods for at Pit er en engel med vinger, kan han ikke flyve, et faktum han gerne dysser lidt ned. Men med Palutenas magiske kræfter vender evnen til at flyve tilbage til hans vinger, dog kun i nogle minutter af gangen. Desuden kan Palutena kommunikere med Pit via Telepati, og deres livlige samtaler vises på touch-screenen.\nKan Pit standse Medusa efter et kvart århundrede? Svaret på det spørgsmål er op til dig, der spiller!\nMedusas underjordiske hær forårsager problemer og ødelægger jorden, men portene, som forbinder Skyworld (Palutenas rige) med jorden, kan på grund af ondskabens kræfter ikke åbnes på jorden. Derfor skal Pit flyve den første strækning før han lander på jorden for at besejre bossen, som befinder sig i området.Luftpartierne i Kid Icarus: Uprising minder meget om spil som Sin and Punishment og Star Fox 64 3D. Pit flyver automatisk fremad og du styrer ham bare mod venstre, højre, op og ned. Til trods for den forenklede spilkontrol i disse partier, byder flyveturene på action, der er så intensiv, at de fleste andre spil herefter fremstår langsomme og handlingsfattige.\nNår kraften i Pits vinger ophører, må han lande på fast jord, og her forvandles Kid Icarus: Uprising fra ren action til eventyraction. På jorden har du fuld kontrol over Pit og kan udforske omgivelserne i dit eget tempo. Dette indebærer, at du på land også skal tage kontrol over kameraet og justere det, således at det på den bedste måde følger handlingsforløbet. Kameraet styres med samme touch-screen-kontrol som sigtet. Fører du sigtet til skærmkanten, vil kameraet rotere, og stryger du hurtigt med stylus, sker rotationen hurtigere. Kombiner dette med det faktum, at du kan stoppe kameraet i et nu, så har du en rigtig fleksibel spilkontrol, som er tilpasset alle situationer.\nLøs følgerne oplåsninger for at få adgang til Boss Battle mode, skattejagt og musik.\nGennemfør alle 25 kapitler i Solo mode. Det vil komme frem efter Kapitel 25\nBoss Battle Mode med sværhedsgrader\nGennemfør Boss Battle mode mindst en gang.\nTreasure Hunt Rewards side 2\nGennemfør Kapitel 11 i Solo mode.\nTreasure Hunt Rewards side 3\nGennemfør alle 25 kapiteler i Solo mode.\nGennemfør Solo mode og spil Together mode battles for at lukke op for alt musik.\nForneden kan du finde nogle tips til at hjælpe dig i spillet.\nLuft-kamp: undvige og reflektering\nI Solo modeunder en luft kamp, svirp Analog-stick til den ene side og derefter hurtigt svirpe den igen til den modsatte retning for at flyve hurtigere. Hvis du gør det mens et fjende skyder mod dig, vil det reflektere tilbage til dem.\nFå gode våben\nGennemfør kapitler i enhøj intensitet niveau, derefter fusionere dine våben med en anden våben for at få en bedre en. Du kan også få hjerter ved at købe våben samt spille together mode online. Du kan også fusionere disse våben.\nHer kan du se nogle Artworks for spillet Kid Icarus: Uprising. Klik på billedet for at se det stort.\n3D Classics: Kid Icarus - N3DS\nBeskrivelseEnglen Pit vender tilbage i ægte 3D i 3D Classics Kid Icarus. Langt væk i kongeriget Angel Land har den…\nDel med dine venner » Gemt under: Actionspil - N3DS, Adventurespil - N3DS, Rollespil - N3DS, Skydespil - N3DS


Nyt Sognehus til Hasle Kirke (part two) - OOOJA architects\nNyt Sognehus til Hasle Kirke (part two)\nProjekt: Indbudt Konkurrence\nType: Udvidelse af sognegård\nAreal: 300 m2 ny / 300 m2 ombygning\nØkonomi: 14.300.000 kr\nSamarbejdspartnere: kimthorsell architects, Vision+\nDen 22. januar blev Hasle Kirkes nye sognehus indviet, og det er menighedens håb, at huset i fremtiden kan danne nye fællesskaber på kryds og tværs. Huset er tegnet af arkitekterne OOOJA architects og kimthorsell architects, som også har stået for hele fagtilsynet og byggestyringen i de snart 1,5 år, som byggeriet har taget.\nStarten på ombygningen går tilbage til 2008, hvor Hasle Kirkes Menighedsråd indser nødvendigheden af at renovere Sognegårdens køkken. Men det greb om sig, og efter et møde om finansiering af renovering med det økonomisk ansvarlige Provstiudvalg, blev det besluttet at opfordre til en egentlig ombygning med inddragelse af den tidligere præstegård mellem Viborgvej og Sognegården. Ombygningen startede i november 2015 og beløb sig til 14,3 mill. kroner.\nVed indvielsen lykønskede Provstiudvalgets formand Lis Glibstrup både Hasle Kirkes menighed og alle andre der bor i Hasle. Og tilføjede: ”Skønt at se, hvordan det er blevet”. Arkitekt Jan Buthke fra arkitektfirmaet OOOJA architects, som vandt konkurrencen om byggeriet sammen med kimthorsell architects, holdt indvielsestale med ordene: ”Sognehuset med alle de mange gæster til indvielsen ser ud til at fungere ligesom det har været tænkt. Bygningens forskellige rum og det omgivende gårdrum flyder naturligt sammen til en helhed. Det er blevet et meget lyst og åbent hus, hvor gammelt og nyt er i åbenlys balance med hinanden”.\nSe images on Flickr


Nødvendig omstilling - fra affald til resurse | Fjends Folkeblad\nAf Flemming Gundersen, byrådsmedlem for Enhedslisten, Tidligere medlem af Klima- og miljøudvalget\nDer er i disse uger en stor debat i de lokale medier om den nye affaldssortering i Viborg kommune, og dens konsekvenser for borgerne.\nMange stiller spørgsmål om forskellige forhold, om gebyrstigninger, om tvang og ufrihed. For eksempel har P.H. Sørensen spurgt efter politikernes holdning til en masse delproblemer. Han fik så mandag 9. april svar fra både formand og næstformand i det nye Klima- og miljøudvalg, Stine Damborg og Kai O. Andersen, i to glimrende indlæg, som viser, at der er stor overensstemmelse mellem K, SF og Enhedslisten vedr. affald. Nu får han så mit syn på selve indførelsen af den nye affaldsplan.\nI efteråret 2016 blev planen vedtaget, men et regeringsudspil, - om at privatisere dele af affaldssektoren, fik udvalget til at udsatte de efterfølgende investeringer halve år. Heldigvis er privatiseringen ikke blevet til noget.\nMen hvad er det så folk kritiserer? Det vigtigste er en takststigning for nogle, - på op til 140 %. Hvor mange det drejer sig om, ved jeg i skrivende stund ikke. Det virker ikke logisk, at nogle skal stige så meget, mens andres gebyr måske falder. Da slet ikke når folk har fået indtryk af, eller måske direkte er blevet fortalt, at der ingen stigninger ville være.\nEt andet problem er, hvordan fysisk og psykisk handikappede i egen bolig skal kunne klare sorteringen og flytte containere, - både mht. til afstand til vejen, rengøring, plads i boligen, og eventuel betaling af ekstragebyr for hjælp til sortering.


detectingpeople.dk › Forum › Funddebatten › Research › Håndtering af tilladelse - "Andre Interesserede"\nForum › Funddebatten › Research › Håndtering af tilladelse - "Andre Interesserede"\nHåndtering af tilladelse - "Andre Interesserede"\nCarsten Møller [Polarmagnus]\nIndmeldt: Okt 29, 2013\nSkrevet: Man Jun 23, 2014 8:14 pm Tråd: Håndtering af tilladelse - "Andre Interesserede"\njeg har haft mange dejlige timer so far med min detektor og har lært og læst om skrevne og uskrevne regler - og har i flere omgange pænt hoppet videre hvis jeg har erfaret der har gået andre på de ønskede marker.\nJeg har sammen med min kæreste for lidt over et halvt år siden søgt tilladelse til at gå på "drømmemarken". Har brugt rigtig meget tid på at researche, søge tilladelser både fra lodsejer, forvalter, naturstyrelsen og muséet, ja en længere tur for at få det hele i hak. Vi havde oprindeligt fået tilladelsen af lodsejeren, men han krævede at alle andre tilladelser (museet mv) var på plads også (fair nok), hvilket vi fik i marts måned i år.\nDesværre var marken så langhåret at det endnu ikke havde været muligt at søge, så vi glædede os og gør stadig...sådan da...til det bliver høsttid.\nMit dilemma - mit "øv også da" mit " hva f..... skal jeg gøre" - kommer så her i fredags hvor jeg bliver ringet op af en arkæolog som fortæller der skal laves prøvegravning på stedet her i løbet af den kommende tid (ny P-plads) og om vi ikke havde lyst til at komme ud og søge der - hvilket vi seføli sagde JOOOOO da - helt vildt gerne....... Kort efter spørger han så om jeg kender en "XXXXX XXXX"m hvilket jeg ikke gjorde, men han fortalte at han også var interesseret at søge!!!!\nNu tænkte jeg mange ting....... men fandt kort efter vedkommende på facebook og skrev følgende til ham.\nJeg skriver til dig fordi jeg i dag er blevet kontaktet af XX fra Museet vedr prøvegravninger ved XX Kirke og han fortalte at du også var interesseret i at søge i sporene.!\nJeg har sammen med min kæreste Christina der bor i Thorsager brugt ca. et halvt år i dialog med både museum, forpagter, lodsejer, naturstyrel m.fl til at få tilladelsen til at søge på markerne omkring kirken og fik tilladelsen for et par måneder siden, hvilket vi har glædet os rigtig meget til at komme i gang med (udskudt til efter høst). Derfor min kontakt til dig. Jeg ville være rigtig ked af at dele markerne allerede inden vi er kommet igang grundet den megen research og tid vi har lagt i det. Jeg håber du forstår. Men såfremt det blot er i forbindelse med prøvegravningerne (det sagde han ikke noget om) så har jeg ikke et problem med det:). Det ville også undre mig hvis lodsejer og forpagter har givet lov til os begge?? Jeg håber ikke du tager det ilde op - men lige netop denne sag er jeg bare lidt øm over for.....men hvis du er af en helt anden opfattelse så kontakt mig gerne. Med venlig hilsen Carsten Møller\nsvaret var følgende:\nHej Carsten, det gør mig ondt at du finder det så svært at dele, men jeg har ligeledes fået en tilladelse, så mon ikke vi finder ud af at der er rigelig plads til alle. Hvorfor skulle de ikke give lov til os begge? Deres interesse er jo at få fundet så meget som muligt inden det går til i vind og vejr, når først det er blevet hentet op af ploven. Vi kan da prøve at undgå hinanden hvis du synes, men ellers ses vi måske til prøvegravningen? Mvh XXX XXXX\nJeg har efterfølgende virkelig summet meget over det - og været i syv sind - netop fordi det er det sted jeg længe har led efter og endelig fået lov til. JEg har ydermere fundet udaf (på nettet) at vedkommende slut januar i år har spurgt på et forum "hvor man må gå og prøve udover egen baghave" - så en forholdsvis ny (jaja jeg er heller ikke mangeårig detektorfører) men går op i det med hud og hår.\nJEg har så d.d været ved at skrive til ham igen, men kan bare se at jeg ikke kan undgå at skrive lidt "hårdt" og jeg vil jo ikke være uhøflig eller noget. Mit problem er at han helt sikkert har fået tilladelsen af museet for nylig og sikkert kun den og ikke har forhørt sig om der var andre der havde lov - hvilket jeg gjorde i forbindelse med forespørgslen hos lodsejer.\npyha - det var et langt skriv - men tænkte at jeg ville søge råd og hjælp her hos jer.!!!\nHVAD GØR JEG! Jeg har en klar aftale om at ALT bliver registreret med GPS, Billeder mv, og straks videresendt til museet og vi havde lagt en plan for hvorledes vi ville gribe marken an - med spor osv.!\nEr det bare mig der er galt på den og ikke synes det er helt i orden? eller skal jeg bare acceptere at dem der vil gå der blot skal gå der?? JEg vil hellere end gerne invitere folk med på en tur derud - men vil også godt have "styr" på marken!. Glæden er bare ikke helt den samme, hvis alle og enhver kan vade ind der hvor man systematisk søger? eller?? Jeg er normalt meget høflig og imødekommende og deler gerne på de rigtige vilkår!!\nCarsten Møller, Vejle\nSkrevet: Man Jun 23, 2014 9:45 pm Tråd: Re: Håndtering af tilladelse - "Andre Interesserede"\nPrøv at spørg din lodsejer om han har givet vedkommende lov at gå der. Har han ikke det, så giver det jo næsten sig selv.\nSkrevet: Tir Jun 24, 2014 2:20 am Tråd: Re: Håndtering af tilladelse - "Andre Interesserede"\nJa, spørg lodsejer. Det er ham der bestemmer, ingen andre!\nSkrevet: Tir Jun 24, 2014 7:17 am Tråd: Re: Håndtering af tilladelse - "Andre Interesserede"\nSå længe museet ikke er begyndt at prøvegrave endnu, er det lodsejer/forpagter der bestemmer, hvem der må gå der. Når museet begynder at prøvegrave, er det museet der bestemmer, hvem de vil ha med. Så hvis din "kollega" kun har tilladelse fra museet, kan han vel kun gå der under prøvegravningen - har han de samme tilladelser som dig, må I jo prøve at deles om det. (Det var den besked jeg fik fra mit lokalmuseum i f. m. prøvegravning på egen og andres marker).\nSkrevet: Tir Jun 24, 2014 8:48 am Tråd: Re: Håndtering af tilladelse - "Andre Interesserede"\ndu kunne også se det som en mulighed til et godt samarbejde med den anden\nog et nyt venskab\ndet er altid en fornøjelse at være flere afsted i denne hobby\nså er der også flere at dele glæden med når man finder noget godt\nPersonligt ville jeg da tage en snak med ham face to face og så lave en aftale\ni begge kan leve med\nM Andersen [MichaelAND]\nIndmeldt: Jul 23, 2012\nSkrevet: Tir Jun 24, 2014 10:25 am Tråd: Re: Håndtering af tilladelse - "Andre Interesserede"\nJeg ville fastholde marken for mig selv, indtil museet overtager.\nSjovere at være pioner end søgerendefræser er min holdning.\nSidst rettet af M Andersen [MichaelAND] den Man Dec 11, 2017 3:33 am, rettet 1 gang\nSkrevet: Tir Jun 24, 2014 1:07 pm Tråd: Re: Håndtering af tilladelse - "Andre Interesserede"\nPrøvegravningerne er kun i forbindelse med en forestående nyanlægning af P-plads på en lille del af marken. Der har jeg ikke noget problem med at han går. Men selve marken efter høst. Er det ikke almindelig god stil at man ikke søger der hvor en anden har tilladelse eller at man ihvertfald undersøger om der er andre der har lov og så spørger vedkommende førend man bare går på stedet. Jeg vil prøve at høre lodsejer om han også har givet lov til ham, hvilket jeg ikke tror, men uanset er det vel den der først har fået lov der har den "uskrevne ret" til at gå der eller hvad???\nSkrevet: Tir Jun 24, 2014 2:19 pm Tråd: Re: Håndtering af tilladelse - "Andre Interesserede"\nJo det er god stil. Men mange er ligeglade\nDimitri Cornelis Hardorff [Dimitri Hardorff]\nIndmeldt: Jul 22, 2010\nSkrevet: Ons Jun 25, 2014 8:33 am Tråd: Re: Håndtering af tilladelse - "Andre Interesserede"\nJeg vil allerhelst undgå konflikter (mit liv er for kort til dem), så jeg har købt et par kvalitetsvine, og taget forbi hans adresse og prøvet at komme frem til en aftale, vi begge ville være tilfredse med.\nSom det tidligere er blevet nævnt i tråden, så er det måske en ny ven :)\nB. Roa [Bæhr]\nIndmeldt: Nov 24, 2015\nSkrevet: Man Sep 05, 2016 1:08 pm Tråd: Re: Håndtering af tilladelse - "Andre Interesserede"\ninteressant dillemma. Jeg kan godt se hvor din frustration kommer fra, MEN ved du om han har lavet den samme research?\nRespekter at & hvis han har de samme tilladelser som dig, - thats life så få da et samarbejde op at stå inden det bliver en konkurrence om hvem der er mest på marken.\nDet er er med uskrevne regler er netop at det ikke er regler, men en fælles forståelse for et handlemønster, & du &/eller andre kan ikke forvente eller kræve andre skal respektere dette handlemønster, men kun opfordre alle andre i hobbyen til at anerkende det handlemønster.\nDin initierende kontakt til herre er for mig negativ & jeg kan godt forstå hvordan han reagere som han gør - jeg ved ikke selv hvordan jeg ville handle i situationen, da jeg - endnu - ikke har stået i situationen. MEN hvis jeg fik såden en besked ville jeg også blive negativ.\nSini M [Sini1007]\nIndmeldt: Jun 28, 2016\nSkrevet: Tor Jul 27, 2017 3:21 pm Tråd: Re: Håndtering af tilladelse - "Andre Interesserede"\nmå nok indrømme , at det selvfølgelig er lidt æv, da du troede det vil forblive jomfrue jord,, men når det er sagt, ville jeg aldrig bede en person om at blive væk fra et område, har han fået tilladelse , er det fair nok ,, der SKAL være plads til alle,, ham der har været i marken i 10 år og ham der har været der i 1 uge... ALLE skal starte et sted... Og i stedet for at se på hvad han måske vil komme til at at tag fra dig, så prøv da og se på det lyse i tingene,,, en ny ven, mulighed for at afsøge større områder sammen og meget mere,,,\nDet sku for snæversynet den må du både har følt og opført dig,,,\nDet er i hvertfald ikke i den gode gamle Detektorens ånd,,,\nHåber ikke alle er sådan med nye steder, eller bliver det en ego hobby,, hvor man skal flue/skændes om hvem der var der først osv...\nI sidste ende er det lodsejeren der bestemmer og har han sagt ok til ham, Skal der også være plads til ham!!\nLivet er for kort til sådan noget,,,\nKom ud og sving din maskine, og nyd hobbyen ,, og ikke gå og misunde nogen skulle finde mere end dig,,, Det handler om at komme ud i naturen og ikke de fund vi nogen gange er så heldige at finde,,,\nForstår ikke dit synspunkt men det må være mig og min holdning der er skyld i dette...\nIndmeldt: Mai 01, 2006\nSkrevet: Tor Aug 10, 2017 7:18 pm Tråd: Re: Håndtering af tilladelse - "Andre Interesserede"\nMed de avis og TV udsendelser er det blevet til skatte jagt Sini M, du kan se på så få år er der kommet mange detektor folk som kan læse at nu er der fundet så mange mønter som vil udløse danefæ. De ved bare ikke at der er 5-6 års ventetid på godtgørelsen og hvis man er død i mellemtiden udløses der ikke danefæ.\nI den gamle detektors ånd spurgte man ikke lodsejer hvis der gik en anden, der er mange lodsejere der siger ja hvis der bare givers 50/50 til alle der spørger.\nJeg synes det er en trist fremtid for dem der startede med en hobby med focus på historie og ikke skattejagt med "dollar i øjnene"\nSkrevet: Søn Aug 20, 2017 8:25 pm Tråd: Re: Håndtering af tilladelse - "Andre Interesserede"\nHej Jan ,, Du har fuldstændig ret,, dog synes jeg de "lykkejæger" hurtigt bliver skræmt tilbage til deres andre hobbyer de måtte have,, Der skal alligevel en del erfaring og knowhow i at finde noget af en værdi,, Hvis man er skatterjæger bliver man nok lidt skuffet..\nVed godt der findes fortællinger med folk der købte en detektor i harald skrald for 399 dkk og 24 timer efter havde de fundet en mønt skat,, men så kan jeg bedre li de odds de giver i lørdags lotto :0)\nDen sande skat ligger i at komme ud nyde naturen , og at man aldrig ved hvad det næste signal er,, For mig elsker jeg at finde en gammel skilling og tænke tilbage på hvem der har mon har tabt den og hvorfor,,, Selvfølgelig ville jeg blive vild som julegris hvis der dukket en skat op af jorden,, Men det er ikke den der er mit motiv,,, Hvis den var ,, var jeg nok ikke blevet ved med at tag ud ..\nMen som du ved easy come easy goo heldigvis,,, ellers ville det nemlig være trist som du selv er inde på.. :0)\nFlemming Nielsen [flemse]\nKirkevangen 3 a Gørlev\nIndmeldt: Dec 28, 2007\nSkrevet: Fre Dec 08, 2017 12:28 pm Tråd: Re: Håndtering af tilladelse - "Andre Interesserede"\nHvordan gik det med prøvegravningen ? - og nåede i frem til en mindelig løsning for begge parter ?


Nordjysk golfspiller lavede hole-in-one to gange på én dag | TV2 Nord\nNordjysk golfspiller lavede hole-in-one to gange på én dag\nAlle golfspillere drømmer om at lave hole-in-one. For en heldig og dygtig nordjyde lykkedes det to gange på samme dag.\n14. sep 2016, kl. 13:19\nDet er alle golfspilleres drøm at få bolden i hul på bare ét slag. De fleste må nok indse, at det aldrig lykkes, men ikke nordjyske Morten Trudslev fra Hjørring Golfklub.\nI fredags skrev han sig ind i historiebøgerne i golfklubben, da han lavede sin første hole-in-one nogensinde. Men 35-årige Morten nøjedes ikke med at få bolden i hul på ét slag én gang. Han præsterede at lave hele to hole-in-ones på samme runde.\n- Jeg kan stadig ikke helt finde ud af selv, hvad der skete. Da vi når til tee-stedet på femte hul, er jeg én under par. Der slår jeg så den første etter, og det griner vi lidt af. Men de to andre, jeg spiller med, jubler nok lidt mere over det, end jeg gør. Men det var sgu egentlig meget fedt, fortæller Morten Trudslev til golfsitet piitch.dk.\nMorten Trudslev og hans to medspillere går videre rundt på banen, og da de når til det 12. hul er golfguderne igen med nordjyden. Han sender igen golfbolden i hul på et enkelt slag.\n- Og så var det forholdsvis svært at spille golf på næste hul, skulle jeg hilse at sige. Ved den første tænkte jeg, at endelig var der én, der gik i. Det var sgu sjovt. Men ved den anden tænkte jeg bare, at lige om lidt vågner du, og så skal du på arbejde. For det måtte bare være en drøm, der ikke kunne passe, siger Morten Trudslev, som efterfølgende forevigede scorekortet fra sin historiske runde.


Endnu en dag - Page 3\nEmne: Re: Endnu en dag Søn sep 30, 2007 12:23 am\nMilissa mærkede kilden til blodet, et lille sår den anden tydeligvis havde lavet af bar angst. Milissa blev nu ophidset, blodet, den andens varme krop under sig. Det hele var bare fantastisk, men hun holdt sig tilbage. Den anden havde gjort noget godt for hende, så hun måtte være barmhjertig.\nDa hun havde fået så meget blod ud af såret at det ikke var værd at gøre noget mere trak hun sig tilbage.\n"Undskyld. Hvis du bare arbejder sammen og lader mig binde dig sker der ikke mere. Jeg kan give dig noget der får dig til at sove, hvis jeg har det med. Og så vil jeg være væk når du vågner."\nHun kom til at tænke på Koneko, og valgte at følge hendes tankegang en smule, så lidt skade som muligt.\nEmne: Re: Endnu en dag Søn sep 30, 2007 12:41 am\nRana var vred men stadig bange for hvad der skulle ske nu. Bare lade sig binde og derefter lade sig selv falde i en dyb søvn. Hvad kunne den vampyr ikke finde på imens hun sov. Vil hun vågne op nøgen ellermåske et helt andet sted. Det kunne lige ligne den vampyr.\nRana vidste ikke hvad hun skulle gøre men det var vel bedre end at opleve det ske.\nRana nikkede og sagde ikke en lyd og rørte sig ikke.\nEmne: Re: Endnu en dag Søn sep 30, 2007 12:59 am\nMilissa pustede tungt ud og rykkede sig fra den anden med en tung bevægelse. Hun var træt, meget træt, men hun måtte lige sørge for at den anden ikke kunne gøre skade.\nDet vigtigste var at hun ikke måtte skrige. Åhh.. Så træt.\nHun kunne ikke tænke klart. Måtte bare slappe af.\n"Okay, du dræber mig ikke, jeg dræber ikke dig. Så har vi en aftale."\nHun væltede hen ved siden af den anden. Hendes kræfter var udtømte, men hun var stadig vågen, bare for at se om det blev nødvendigt at gøre noget.\nEmne: Re: Endnu en dag Søn sep 30, 2007 1:13 am\nRana kunne ikke fatte hvor dum den vampyr var den lod hende hele tiden få muligheder for at gøre modstand. Rana strakte armen ud til siden og hun kunne lige med fingere spidserne nå træet. Hun greb om det igen og prøvede hurtigt at stikke den i hjertet på vampyren igen. Hun ville dræbe den vampyr om hun så skulle skrige så vampyren ville lide meget.\nRana lukkede øjne og håbede det ville dug.\nEmne: Re: Endnu en dag Søn sep 30, 2007 1:59 am\nMilissa tog bare sin ene arm op og holdt om den andens arm. Hun kunne sagtens holde den anden. Nok var hun træt, men hun var generalt meget stærk, og den anden var svag.\n"Lad nu bare være"\nHendes stemme var træt, hun orkede ikke at binde den anden.\n"Jeg har lige givet dig en chance for ikke at blive bundet, for at kunne have en rolig dag, men du vil bare spilde dine chancer."\nStadig var hendes stemme bare træt, ingen belærende tone var afslappende nok til at kunne bruges, ingen ting andre end bare at sige det kunne bruges.\nEmne: Re: Endnu en dag Søn sep 30, 2007 4:11 pm\nRana gav slip på træet muggent og rev hånden fri igen forbannede vampyr.\n"fint jeg skal nok få en rolig dag" sagde Rana surt og rejste sig op. Hun kunne ikke have en rolig dag inde i et mørt lokale sammen med en vampyr det var jo ikke noget der beroligede hende.\nRana gik hen imod døren og tog nøglen frem igen, hun kunne lige så godt gøre det på den nemme nåde, bare gå den vampyr var vel alligevel for træt til at gøre noget ved hun åbnede døren.


Dette siger dit stjernetegn om dine chancer for kærlighed i år\nNyheder By Redaktionen. | 22.06.16 | 13:47\n22.06.16 / 11:35\nEn fræk flirt, et år i ensomhedens tegn eller måske den helt store kærlighed? Det er ikke til at vide, hvad tiden bringer, når det kommer til kærlighed. Men stjernene kan måske give et fingerpeg om, hvad der venter os.\nYourtango har kigget dybt i krystalkuglen og har et bud på, hvordan dine chancer for kærlighed er i 2016.\nDu søger aktivt efter en partner, men fordi du er krævende i forhold til hans eller hendes kvaliteter, kan det være svært for dig. Men selvom du er kræsen, er du fast besluttet på at opfylde dine ønsker. Kærligheden bliver måske ikke nem at finde i år, men vædderen er ikke bleg for at tage en udfordring op.\nDu leder efter én, der kan give dig en følelse af tryghed. Din medfødte tålmodighed betyder, at du tager dig tid til at lære vedkommende at kende, før du binder dig. I år vil du sandsynligvis prøve noget, som du ikke har prøvet før, når det kommer til jagten på din eneste ene.\nDu elsker intellektuelle personer, men fordi du er ubeslutsom, kan det være svært for dig at vide, hvad du søger. 2016 vil være et år fyldt med kærlighed for dit vedkommende. Faktisk er dit stjernetegn det, der mest sandsynligt bliver gift eller gravid, når året går på hæld.\nDu er et følsomt væsen, der følger dine instinkter. Så når du møder en person, som du føler er din tid værd, kan intet stoppe dig. Dette år vil være fyldt med optimisme og selvtillid i forhold til at finde din bedre halvdel.\nLøven er en gavmild partner, som overøser sin udvalgte med affektion. I år bør du sætte farten lidt ned og lade være med at gå på for mange dates. Hvis du skal finde den rette, bør du tage dig tid til at lære en person at kende ad gangen.\nDu er skeptisk, når du dater, fordi dine følelser er styret af logik. Men når vedkommende har overvundet dig, er du en yderst betænksom partner. I år vil du møde en partner - hvis du allerede har én, vil I opnå noget stort sammen.\nVægten sætter pris på balance i sit privatliv og sit parforhold. Du forsøger at fokusere og undgå at blive for opslugt af dit kærlighedsliv. Din passion og charme vil give dig en fordel i forhold til at opnå dine mål om parforhold i år.\nDu sætter dig mål og når dem som regel. Det kan være frustrerende at date dig, fordi det kan virke som om, du ikke er villig til at gå på kompromis. I år vil dit kærlighedsliv være mere passioneret end nogensinde før.\nDu elsker mennesker, der kan føre en intellektuel samtale med dig. Du er nemlig meget tiltrukket af intelligens. I år vil du måske føle dig usikker omkring det meste, når det handler om parforhold, men med din rationalitet, vil du kunne løse tingene.\nDu kan være ret dominerende, når det handler om at date. Du er praktisk orienteret og villig til at arbejde hen mod dine mål, når det handler om parforhold. I år skal du forsøge at holde en følelsesmæssig stabilitet. Du føler dig måske rastløs efter adskillige forsøg på at date, men dette er et år, som du bør dedikere til dig selv i højere grad end til andre.\nDu er generøs, når du er i et forhold og bekymrer dig om din partners ve og vel. Dette år er et godt tidspunkt for dig, når det kommer til at møde nye mennesker og finde den rette for dig.\nDu har en rig fantasi, men er desværre ubeslutsom, når det handler om at date, fordi du ikke ønsker at blive såret eller såre andre. Derfor har du brug for en god kommunikatør, som kan hjælpe dig med at udtrykke dine følelser og træffe beslutninger. Du er heldig i år. Kærligheden vil komme til dig, uden du behøver at søge den. Men du bliver nødt til at træffe de rigtige beslutninger og ikke give op, når tingene ikke går efter planen.


Mandag, 3. august 2015 - 10:47 - af Laura Marie Gotthardt\nNy måned, nyt ELLE magasin og dermed også nyt horoskop. Få stillet din nysgerrighed og find ud af, hvordan din august måned bliver!\nLøvekvinden kan ikke deltage i et arrangement uden at blive bemærket og husket for sin powerfulde udstråling. Hun er social og udadvendt og synes især, det er sjovt at arbejde med børn og unge mennesker. Løvinder elsker smart og dyrt tøj, og frisuren bliver ofte hendes varemærke. Livsstilen er festlig, farverig og fantastisk – man er vel dyrenes dronning. Apropos: Forfængeligheden syder, så spørg aldrig om en løves alder. De vigtigste modeløver er designere som Coco Chanel og Yves Saint Laurent og ikoner som Inès de la Fressange og Cara Delevingne.\nLæs også: Hilsen fra chefredaktricen: Stil, erfaring og wellaging\nLæs meget mere og bliv lidt klogere på din august i galleriet, hvor vi har samlet alle horoskoperne.\nPsst...brug pilene i galleriet eller swipe dig igennem.\nDu skal se dine søskende og pleje det gode naboskab. Det betaler sig at invitere til festlige sammenkomster og få nogle gode varme oplevelser, der styrker familie og fællesskabet. Der er muligvis en flytning eller renovering af din nuværende bolig i sigte. Bed om hjælp, selv om du er overskudsramt. Familien hjælper gerne til.\nNår planeten Venus, der er tyrens hersker, opholder sig i løvens tegn, strømmer der kærlighedsaspekter gennem dit hjerte, og måske bliver du godt gammeldags forelsket. Kærlighedsenergien favner dig, og det kan også påvirke din stil og forfine din garderobe på helt ny vis. Så lad dig indhylle i lækre gevandter, og skru op for charmen!\nNå, tvilling! Din planethersker Merkur går fra muntre dage i løvens tegn ind i det mere alvorlige jomfruens tegn. Du må bruge mere tid til analyser, struktur og konstruktive forbedringer på indersiden af sjælen. Du skal ind bagved hjertet, der hvor følelserne revner, når svigt og omsorg bliver en del af hverdagen. Skriv dagbog om denne tid.\nDer er gode vibrationer omkring dig, og du kan få noget fra hånden, men du skal også fordele energien, så den strækker sig langt ind i august måned. Der er fokus på materielle og menneskelige værdier, og derfor må du prioritere rækkefølgen, så du ikke bliver ramt af dårlig samvittighed og stress. Slap af i processen, resultatet bliver nemlig rigtig godt.\nDu er i hopla, og du udstråler kampvilje til at nå dine mål. Du vugger også på romantiske bølger, der sender dejlige stunder ind i dit liv. Vær ikke bange for, at dine vilde oplevelser vil forsvinde i det store ocean. En rigtig løvinde ved godt, hvornår hun skal slå til, når prinsen lister forbi. God august!\nMerkur er på hjemmebane i dit tegn, og derfor vil du næppe have besvær med at løse vanskelige opgaver. Du kan være perfektionist og slå ned på andres fejl og mangler, men lad være. Lær i stedet fra dig, og lad andre forstå, det er bedst at have orden på tingene. Du får respekt ved at vise vejen for andre på en sober og nænsom måde.\nBrug lidt charme og kvindelist, når du skal sælge dig selv på arbejdsmarkedet. Netværket bruges til netop at blive anbefalet af gode relationer. Du må ud og vise dine spejdergerninger, så du bliver set og husket for dit gode humør og viljen til samarbejde. Dit cv skal ikke altid stå på skrift, det kan sagtens leveres ved mundtlige samtaler.\nDer er turbo på karrieren, og du kan næsten ikke følge med. Efterspørgslen på dine kompetencer og ydelser er særdeles høj i denne tid. Udnyt mulighederne og find nogle spændende samarbejdspartnere, der har vilje og evne til at arbejde hurtigt og effektivt. Kreative virkemidler får kunderne til at stå i kø, og det er lige, hvad du har brug for.\nSeriøse og grundige overvejelser er nu på sin plads, hvis du skal sigte efter langtidsholdbare mål for fremtiden. Vis den saft og kraft, du indeholder, og vis, hvilke midler du vil anvende for at opnå, hvad du drømmer om og længes efter. Du skal skabe gennemslagskraft og få andre til at forstå, at du er parat til at kæmpe for karrieren.\nHar du fast ejendom, så vær forsigtig med finanserne. Overvej grundigt, om det er en god ide at sælge eller købe. Gå ned i maven og op i hjertet, og fornem, hvad du er bedst tjent med. Bankråd er ikke altid den bedste vejledning, du kan få. Stol på dig selv, og lyt til din intuition, den tager ikke fejl.\nVandmanden er berømt for at komme med udtalelser på upassende tider. Har du hørt det før? Der er gunstige tider for kommunikationskurser, hvor sproget og den gode tone er i centrum, men du skal helst lære tingene på en anderledes og sjov måde. Du lærer bedst, hvis humor og selvironi er med i skabelsesprocessen. Tag på opmuntringskursus.\nDu er både social og udadvendt, men du har også brug for tilbagetrækning, hvor du kan genoplade i ro og mag. Du er nemlig god til at suge indtryk til dig som en svamp. Bliv mere bevidst om, hvem du bruger tiden på, og især hvad du modtager retur. Gør det til en dyd at fordele styrker og svagheder i begge vægtskåle. Sig fra i tide, det vil gøre dig stærk i modvind.


Diagnostisk Center, Hospitalsenhed Midt, er landets bedste til at uddanne læger - Hospitalsenhed Midt\nDu er her: Om os Nyheder Nyheder 2016 Diagnostisk Center, Hospitalsenhed Midt, er landets bedste til at uddanne læger\nDiagnostisk Center, Hospitalsenhed Midt, er landets bedste til at uddanne læger\nDiagnostisk Center på Regionshospitalet Silkeborg, Hospitalsenhed Midt, fik tirsdag overrakt prisen som Danmarks bedste til at uddanne læger. Diagnostisk Center har scoret det maksimale antal point inden for uddannelseskvalitet.\nPrisen blev overrakt af direktør for Sundhedsstyrelsen, Søren Brostrøm, ved et arrangement tirsdag, og Sundhedsstyrelsen begrunder kåringen:\n”Dette er en meget flot præstation og inspektorerne konkluderer, at afdelingens uddannelse er blevet indlejret som en naturlig og velintegreret del af afdelingens dagligdag. ”\nAfdelingen er valgt på baggrund af en rapport fra Sundhedsstyrelsens inspektorer, der er et korps af læger, udpeget af de videnskabelige selskaber. Inspektorerne tager rundt og vurderer landets uddannelsesafdelinger for at kvalitetssikre og udvikle uddannelsen af yngre læger. Inspektorerne vurderer afdelingerne på 16 temaer og giver dem scores mellem 1-4.\n”Mange års intensivt fokus har gjort uddannelse og supervision til en integreret del af hverdagen i Diagnostisk Center. For 14 år siden iværksatte vi projektet ’Danmarks bedste uddannelsesafdeling’, og det høster vi frugterne af nu. Alle deltager, ikke kun yngre og ældre læger, men også de øvrige personalegrupper”, siger Ulrich Fredberg.\nDertil kommer, at Diagnostisk Center har gjort en lang række innovative tiltag i forhold til at prioritere uddannelse af læger, herunder struktureret evaluering i grupper, hvor læger under uddannelse får evaluering af deres kompetencer tæt koblet til den kliniske hverdag. Også fora, hvor vejledere får mulighed for at sparre om hver enkelt læge under uddannelse, har gjort en forskel.\n”Vi kan se, at det påvirker lærings- og arbejdsmiljøet meget positivt for vores læger under uddannelse. Samtidig ser vi også en effekt i form af mange – også uopfordrede ansøgninger – fra læger under uddannelse til Diagnostisk Center. Prisen i dag bekræfter os i, at vi har grebet det rigtigt an,” slutter Ulrich Fredberg.\nLedende overlæge, Ulrich Fredberg,\ntlf. 61 70 32 32, ulrich.fredberg@rm.dk\nKommunikations- og sekretariatschef, Kristine Stange,\ntlf. 51 83 60 20, kristine.stange@midt.rm.dk\nKan formidle kontakt til personerne bag uddannelsesarbejdet i dag:\nUddannelsesansvarlige overlæger Hanne Storm og Jørgen Buhl\nReumatologisk uddannelsesansvarlig overlæge Jesper Blegved-Nissen


Omgivet af teatre, museer og et slot, og Mandarin Oriental Hotel byder på 400 værelser med en fascinerende udsigt. Mandarin Oriental Hotel har budt velkommen til gæsterne til dets røgfrie værelser siden 2004.\nHotellet ligger ca. 20 minutters gåtur fra Tidal Basin . Beliggende inden for 20 minutter gåafstand fra centrum af Washington.\nMandarin Oriental Hotel giver gæsteværelser, som er indrettede med tv med satellitkanaler, en balkon, strygefaciliteter, et skrivebord og cd-afspiller. Værelserne ser på haven. Det har en stilfuld indretning og elegante møbler af valnøddetræ.\nGæsterne bydes på en morgenmadsbuffet, som serveres på restauranten. Et bredt udvalg af amerikanske retter serveres i al fresco restauranten. Et shopping område har Empress Lounge og CityZen inden for 50 meter fra lokalet.\nDer er Archives-Navy Memorial metrostation ikke langt væk. Hotellet er placeret 10 minutters kørsel fra Reagan Washington National lufthavn.\nForretnings faciliteter på Mandarin Oriental Hotel omfatter banketfaciliteter, et konferencelokale og en cateringservice.\nGæsterne kan få ny energi med kropsindpakninger, pedicure og manicure tilgængelig på stedet. Faciliteter for fitness på stedet inkluderer et træningscenter, yogalektioner og en fitnessklub.\nClarion Royal Christiania Hotel 4*, Oslo - her\nSaint Raphael Hotel 3*, Rimini - her\nGobbi Hotel 2*, Rimini - her\nSoleblu Hotel 3*, Rimini - her\nPark By Radisson City Centre Kro 3*, Glasgow - her\nCrown Regency Mactan Hotel 4*, Cebu - her\nFerretti Beach Hotel 4*, Rimini - her\nJurki Dom Hotel 3*, Bratislava - her\nCity Marriott Hotel 4*, Cebu - her\nApollo Hotel 4*, Bratislava - her\nNg1 City Living Hotel 5*, Nottingham - her\nPremier Braehead Kro 3*, Glasgow - her\nMercure Centre Notre Dame Hotel 4*, Nice - her\nBest Western Plus Lex Hotel 4*, Cebu - her\nLa Reserve Aparthotel Lejlighedshotel 4*, Manchester - her\nAmbiente Serviced Apartments - Centre Hotel, Bratislava - her


Bo- og Væresteder Værestedet Bakspejlet\n(tlf. 38 21 38 95) er oprettet af LEV og er beliggende på Vesterbrogade 194 på Frederiksberg i stueplan. Bakspejlet er Frederiksberg kommunes værested for voksne udviklingshæmmede og drives efter Servicelovens § 104.\nVærestedet har til huse i nyindrettede lyse lokaler, der består af et støtte café-lokale og en butik med kunsthåndværk. Herudover er der et mindre computerrum til caféens gæster, køkken, toilet, kontor og en kælder der rummer et lille værksted, toilet og et støtte alrum.\nVærestedet er tænkt som en oase, hvor brugerne kan slappe af fra gøremål i bolig og på arbejde, samt træffe gamle og måske også nye venner. For de der har lyst, er det også en inspiration til at deltage i aktiviteter, og selv være med til at foreslå og udforme aktiviteter.\nDet koster ikke noget at benytte Bakspejlet, og alle er meget velkomne. Hvis der er udgifter forbundet med deltagelse i udflugter eller arrangementer, fremgår det af annonceringen i månedsbladet "Bakspejlet", som i øvrigt fabrikeres i samarbejde med brugerne.


Sandheden | Stilhed før Storm\nAt turde tro, part 2.\nDet der jeg skrev forleden, om at turde at tro. Det tror jeg stadig på.\nDa jeg var ung troede jeg ret heftigt på alt muligt, og det var virkelig fantastisk. Jeg troede fx rigtig meget på GirlPower og på alt hvad de überseje piger fra Spice Girls lukkede ud. Skrev sågar min egen bog om dem. Og jo – bevares – det er som ikke fordi jeg ønsker mig tilbage til den tid, for en kende unuanceret var jeg jo nok. Jeg kunne jo blive decideret rasende, hvis nogle antydede at All Saints eller Backstreet Boys var bedre, dygtigere eller mere populære. Ikke tale om. Der var kun fem stjerner på himlen og de hed Baby, Posh, Scary, Ginger og Sporty. Der var ikke en tvivl at spore i mit sind, når det kom til det.\nI forbindelse med førnævnte relancering af mig selv som sådan en der godt tør tro, har jeg i noget tid afsøgt min bogreol for inspiration. I den står masser af mennesker, der godt tør sige, hvad de tror på: Yalom, Løgstrup, Brinkmann og mange flere. Min favorit er dog præst og terapeut Bent Falk, og han siger sådan om det at tro:\n“Hvor to forskellige verdensbilleder mødes, opstår der ny indsigt. Ingen af os har patent på sandheden. Jeg fremlægger min. Du fremlægger din. Og så ser vi, hvad der sker. Det er vel at mærke ikke det samme som postmodernisme og relativering. Der har man opgivet troen på, at noget er mere sandt end andet. Det er lidenskabsløst. I fundamentalismen til den anden side ved man, at man ejer sandheden, og der investerer man sin lidenskab (fanatisme) i at bekæmpe anderledes tænkende. Den livfulde, vibrerende mellemvej mellem disse yderpoler er lidenskabeligt (dvs. elskende et bestemt bud på, hvad der er sandt) at tro, at man kender noget væsentligt af sandheden og hele tiden vide, at det netop er noget man tror“. (B. Falk, 2009, p. 117).


Indhegnede reder giver håb for Danmarks hedehøge - Dansk Ornitologisk Forening\nEn af Danmarks mest sjældne rovfugle, hedehøgen, fik sidste år 57 unger på vingerne. Nu er de danske hedehøge vendt tilbage fra vinterkvartererne i Afrika, og ynglesæsonen er i gang, oplyser Dansk Ornitologisk Forening (DOF), der i samarbejde med landmænd indhegner og beskytter rovfuglenes reder.\nDe fleste hedehøge i den sydlige del af Jylland bygger deres rede i hvedemarker, men også vinterbyg, raps og lucerne bliver brugt som ynglested. Her er de afhængige af redebeskyttelse for høstmaskiner og ræve. Foto: Torben Andersen\n- Det resulterede i, at 42 unge hedehøge kunne flyve fra disse reder. Uden den omfattende beskyttelse af rovfuglenes reder ville det samlede antal flyvefærdige unger have været væsentligt lavere, siger biologen.\nProjekt Hedehøg handler om at indhegne rovfuglenes reder, så landmænd, der er værter for hedehøge, kan se, hvor fuglene har rede, hvorpå de kan skåne hedehøgene fra at ende i høstmaskinerne. Foto: Torben Andersen.\nTimme Nyegaard, biolog


HTC One M9 Headset | Blueooth trådløt headset til One M9\ninCover fører et omfattende sortiment inden for HTC One M9 headsets. Dyrker du sport på højt niveau, finder du et headset til HTC One M9 hos os. Er dit behov at kommunikere i mobil på arbejdet, imens du skriver vigtige ting ned med papirer og pen, så har vi et headset til dig. Har du bare lyst til at lytte til god lydkvalitet mens du bevæger dig i byen, eller bare har brug for at slappe af hjemme - Så har inCover et headset, som matcher dig, og som fungerer med din HTC One M9. Vi har i øvrigt konkurrencedygtige priser og fri forsendelse på headsets til HTC One M9 og alt andet mobil tilbehør.\nMere end bare musik og tale\nEt headset til HTC One M9 er meget mere end noget, du putter i ørerne- det er en sammenflettet del af din dagligdag. Mange bruger et headset af ringe kvalitet. De giver ofte et dårligt lydbillede og har en dårlig pasform der irriterer ørerne. Du kan være sikker på at inCovers HTC One M9 headset, er med til at sikre dig en god lydkvalitet til lave priser.\nbestil din HTC One M9 højtaler inden kl 17, og modtag din HTC One M9 højtaler dagen efter!\nJabra Move Wireless Bluetooth Headset - Sort\nHTC One M9 headset til sport\nMåske har du haft din HTC One M9 med på løbeturen eller i fitnesscentret, og blevet irriteret over at de små ørepropper hopper ud hele tiden, så snart du begynder at bevæge dig rundt, eller løfte vægte. Det er et meget kendt problem, og derfor har du mulighed for at købe smarte headset til sport, der er specielt beregnet til at blive brugt når du løber, cykler, dyrker fitness eller anden motion (for blot at nævne nogle af de mange muligheder), på den måde kan du få stor glæde af din HTC One M9 mens du dyrker sport, du skal blot have det rette headset! Mange headset har på den indbyggede mikrofon en knap til at skifte sang, så du på den måde let kan skifte nummer mens du løber, uden at skulle bøvle med at finde din HTC One M9 frem.\nHer på siden finder du også en række HTC One M9 headset der er specielt gearede til lidt hårdere forhold, og som snildt klarer løbeturen i vind og regn. Det betyder også at headsettet snildt kan bruges, selvom du skulle komme til at svede, der er ikke noget værre end at skulle tage sit headset af, på grund af den bekymrende tanke om at sveden kan slå det ihjel.\nHTC One M9 headset med god komfort\nEt headset til din HTC One M9 skal ikke kun levere god lyd, og mulighed for at snakke, det skal også være behageligt at have på! Derfor kan hos inCover finde en lang række headset med specielt designede ørepropper og bøjler, der giver ekstra god komfort, og som gør at du kan have headsettet på, eller i ørene, i lang tid, uden det generer dine sarte ører, så kan du nyde musikken fra din HTC One M9 i så lang tid du overhovedet orker!


Priser & Betaling | Køreskolen DriveZone\nAl teori: 2500.-\nKøreteknisk anlæg: 2500.-\n1 kørelektioner af 45 minutter: 450.-\n1 kørelektion mellem kl. 16-18 i hverdage - tillæg 150.-\n1 kørelektion efter kl. 18 og i weekender - tillæg 250.-\nObligatorisk opvarmning og leje af bil til køreprøve: 1200.-\nTeori som eneundervisning, hvis man misser 2 teorigange og vil indhente resten af holdet: 1500.\nOnline teori samt online teoritest 350.-\nGebyr til Færdselsstyrelsen: 1000.-\nGebyr til politiet ved kørselsforbud/Genernhverv: 890.-\n**Pr. 1/1-22 Stiger prisen på lovpakken til 15.500.-\nDu kan betale med Visa, Visa/Dankort, Visa Electron, MasterCard, MasterCard Debet og Maestro samt Apple Pay - Eller del betalingen med ViaBill\nHvis du ikke har råd til kørekort med det samme\nkan du ansøge om del betalingen igennem ViaBill!\nDu kan søge om en kreditmaximum på op til 10.000kr hos ViaBill, derfor skal du først indbetale første betaling til køreskolen på 5000.- som dækker teori og manøvrebane, derefter kan du søge om kredit for det restenrende beløb hos Viabill og få delt betalingen op i 10 afdrag.\nSelve ansøgningen laves igennem køreskolens webshop som du får adgang til når du har tilmeldt dig et hold - Køreskolen garanterer ikke for en positiv kreditvurdering hos ViaBill. Vi anbefaler derfor at når du har tilmeldt dig et hold, så søge om kredit hos ViaBill med det samme.\nNår du ansøger om kredit hos ViaBill - bliver du kunde hos ViaBill så længe du afdrager på det beløb du har lånt hos dem, du kan læse deres vilkår her.\nLovpakke pris: 14.250 + Gebyr til online teoriprøver 350.-\n1. Du betaler 5350.- til køreskolen inden 2 teorigang - Du kan betale med Visa, Visa/Dankort, Visa Electron, MasterCard, MasterCard Debet og Maestro , det beløb dækker Teori forløb og Manøvrebane.\n2. Du køber anden del på 9.250.- og søger om del betaling igennem Viabill - Bliver du godkendt betaler du til Viabill over 10 måneder - altså 925.- om måneden + evt gebyr til ViaBill.\n*Se vilkår og betingelser for ViaBill og for mere information om vores tjenester.


Biludlejning Venezuela (Billig) Billeje Venezuela\nBilligerebiludlejning.dk sammenligner priser fra en række biludlejningsfirmaer og finder den bedste pris på biludlejning. Alle priser på billeje i Venezuela inkluderer de nødvendige forsikringer og ubegrænsede kilometer. Find billig lejebil!\nRepublikken Venezuela ligger i den nordlige del af Sydamerika, og har 26.800 tusind indbyggere (2009). Landet har kystlinje på Det Caribiske Hav i nord Atlanterhavet mod øst, bugten Venezuela og Lake Maracaibo.\nVenezuela grænser Guyana til andre lande i øst, Brasilien mod syd ogColombia mod vest.\nLandet har varieret landskab – med Andesbjergene i nordvest og langs den caribiske kyst i nord. Det højeste punkt er Pico Bolivar, hvilket er 5007 m. Ellers landet består hovedsageligt af højland og lavsletter. Højland i den sydøstlige del af Venezuela har den største turistattraktion: vandfaldet Salto Angel – verdens højeste (978 meter).\nVenezuela har i vid udstrækning tropisk klima med varmt og fugtigt vejr det meste af året.\nHovedstaden i Caracas er beliggende nord for landet – ca. 10 km fra Det Caribiske Hav. Caracas har 3,1 millioner indbyggere (2008), og Venezuela’s administrative, økonomiske og kulturelle centrum.\nByen har mange museer og teatre, og gode indkøbsmuligheder.\nAndre større byer i Venezuela’s Maracaibo , Barquisimeto, Valencia og Maracay.Landets største havne er Maracaibo og Cabimas.\nØen Margarita ligger i Det Caribiske Hav, nordøst for Caracas, og er den mest populære turistmål – med hvide sandstrande langs kysten. Der er også smukke slotte, kirker, smuk natur og et travlt natteliv med diskoteker og kasinoer.\nVenezuela’s vigtigste lufthavn er Simón Bolívar International Airport, der ligger 20 km uden for centrum af hovedstaden Caracas.\nPrøv vores søgemaskine og få overraskende lave priser noteret på udlejningsbil i Venezuela. I modsætning til mange andre udbydere vil være med os ubegrænset kilometertal inkluderet.


ROMU: Flere spørgsmål om direktionen er fraværende i ny APV - Magisterbladet\nI 2014 var 50-60 pct. af medarbejderne på Roskilde Museum – ROMU – kritiske over for direktionen i en APV om det psykiske arbejdsmiljø. I en ny APV er en række af spørgsmålene om direktionen fra 2014 forduftet. Problematisk, siger eksperter.\nEn ny APV om det psykiske arbejdsmiljø fra Roskilde Museum (ROMU) får hårde ord med på vejen af arbejdsmiljøeksperter. De undrer sig over, at en stribe spørgsmål, som i en APV i 2014 afdækkede stærkt kritiske holdninger hos medarbejderne til ROMU’s direktion, er forsvundet ud af museets nye APV.\nI trivselsmålingen fra 2014 udtrykte eksempelvis 60,5 pct. af de ansatte mistilid til direktionens evne til at understøtte et godt samarbejde på arbejdspladsen. I 10 ud af 12 spørgsmål om ledelsesmæssige kerneopgaver bedømte mellem 50 og 60 pct. af medarbejderne direktionen negativt. Hvor medarbejderne i 2014 skulle svare på de samme 12 spørgsmål om deres afdelingsleder og direktionen, er der i den nye APV 11 spørgsmål om den nærmeste leder og kun fem spørgsmål om direktionen. Fire af de fem spørgsmål har en anden formulering end spørgsmålene i undersøgelsen fra 2014.\nSvarene på APV’en fik i 2015 arbejdsmiljøeksperter til at konkludere, at ROMU havde betydelige ledelsesmæssige problemer. At en række spørgsmål om direktionen er udeladt i den nye APV, undrer de samme eksperter.\n“Det er meget mærkeligt, at ROMU ikke fastholder de spørgsmål, som specifikt afdækkede problemer i den forrige undersøgelse. Organisationen har jo en stærk interesse i at vide, hvad der siden er sket. Når du er i en situation som ROMU, hvor du har identificeret et tydeligt problem, skal du jo følge op på det frem for at undlade at spørge ind til det”, siger lektor i arbejdssociologi ved Roskilde Universitet Henrik Lund.\nTidligere arbejdsmiljøprofessor og selvstændig konsulent Tage Søndergård Kristensen finder fremgangsmåden utroværdig.\n“Enhver ansvarlig organisation eller virksomhed vil selvfølgelig være opsat på at undersøge, om der fortsat er problemer med ledelseskvaliteten. Her virker man tværtimod til at være interesseret i det modsatte. Det virker suspekt”, siger han.\n“Man kommer til at sende det signal, at der er ting, man ikke ønsker at få noget at vide om. Men man kan ikke reparere på det dårlige arbejdsmiljø, der afslørede sig sidst, ved at undlade at stille de samme spørgsmål. Det svarer til, at man helbreder en patient ved at lade være med at undersøge vedkommende”.\nIfølge Tage Søndergård Kristensen er der imidlertid også i den nye APV indikationer på, at der fortsat er problemer med ledelsen af ROMU.\n“Der er kun én medarbejder, der kan erklære sig helt enig i, at direktionen sikrer tydelige beslutningsgange. Det er jo ikke voldsomt. Og kun to er helt enige i, at direktionen involverer medarbejdere i beslutninger om forandringer. Det er nogle kraftige vink med en vognstang om, at der fortsat er problemer med den øverste ledelse”.\nHenrik Lund hæfter sig ved, at medarbejderne ved museet har svaret positivt på spørgsmål om deres eget arbejde og forholdet til kollegerne. Et klart flertal af medarbejderne giver således udtryk for, at de har en rummelig arbejdsplads med gode kolleger samt høj kvalitet og stor selvstændighed i arbejdet, som i øvrigt opleves som meningsfyldt.\nMen ligesom Tage Søndergård Kristensen peger Henrik Lund på, at scoren er lav, når det gælder direktionen.\n“Jeg synes, at den nye undersøgelse ligner den gamle. Der, hvor vi kan sige noget om ledelseskvalitet, tyder det ikke på, at der er nogen forbedringer. Men man spørger på en anden måde, og derfor kan man ikke sige det med rimelig sikkerhed”.\nMedarbejderne har kunnet afgive skriftlige kommentarer til undersøgelsen, men disse er ikke blevet fremlagt for personalet. Ifølge Henrik Lund er der flere mulige forklaringer på, hvorfor direktionen scorer lavt i undersøgelsen.\n“En mulig fortolkning er, at medarbejderne ikke får nok informationer af ledelsen. At de er usikre og ikke aner, hvad der skal ske. De kan være usikre på deres job og på, hvordan arbejdets indhold forandrer sig. Men det kan også være, at der eksisterer et konfliktfyldt forhold til direktionen. Eller at ledelsen er meget styrende eller kører medarbejderne rundt i alle mulige retninger”.\nMuseumsdirektør Frank Birkebæk afviste i 2015 over for Magisterbladet, at de negative bedømmelser af ledelsen kunne ses som udtryk for, at museet havde ledelsesmæssige problemer.\nIfølge Tage Søndergård Kristensen kan det være udfordrende for selvejende institutioner som ROMU at slippe af med et dårligt arbejdsmiljø. Det kræver nemlig, at den øverste ledelse – dvs. bestyrelsen – tager ansvar for at skabe forandringer, og det sker sjældent, mener han.\n“Det kan være meget vanskeligt for medarbejderne at gøre noget med en dårlig ledelse, særligt i selvejende institutioner, hvor det er uklart, hvem der egentlig har det overordnede ledelsesmæssige ansvar for stedet. Det er godt nok bestyrelsen, men de er så ikke rigtig ansvarlige over for nogen”, siger han.\nDa Magisterbladet i 2015 fremlagde eksperternes vurderinger af trivselsmålingerne for ROMU’s bestyrelsesformand og borgmester i Roskilde, Joy Mogensen, ønskede hun ikke at svare på Magisterbladets spørgsmål, men lod via sin presseansvarlige meddele, at hun havde “fuld tillid til ledelsens indsats”.\nIfølge Tage Søndergård Kristensen tyder trivselsundersøgelsen ikke på, at der denne gang vil blive taget seriøse skridt til at forbedre arbejdsmiljøet ved museet.\n“Hvis der havde været et godt arbejdsmiljø, havde man for længst adresseret de problemer, der er, frem for at prøve at skjule dem. Så det nye forløb er sådan set en del af problemet. Det er ikke en del af løsningen”.\nDet har ikke været muligt at få en kommentar fra ROMU’s direktion eller medarbejderrepræsentanter i museets AC-klub og arbejdsmiljøudvalg.\nTil gengæld har formanden for ROMU’s bestyrelse og borgmester i Roskilde Joy Mogensen svaret på Magisterbladets henvendelse. Se svaret i artiklen "Bestyrelsesformand: Åben og inddragende proces om APV".\nFra ROMU’s APV 2016\nTallene viser, hvor mange personer der har svaret i hver enkelt kategori.


NÆRVÆR - En æstetisk gourmetrestaurant og vinbar -\nPå besøg 20. november 2018 18. juni 2019\nNÆRVÆR er en ny gourmetrestaurant og vinbar på Krøyers Plads i København, med en yderst vellykket og æstetisk indretning. Som navnet indikere, så lægges der her vægt på nærvær, samt en hyggelig og intim stemning. Restauranten lever fuldt ud op til konceptet, med kun plads til 10-12 gæster ad gangen. Restauranten ligger smukt placeret, lige ud til vandet, og med udsigt til Nyhavn.\nRestauranten er tegnet og indrettet af Norm Architects, som udover at have designet nogle skønne produkter, også har en række vellykkede indretningsprojekter bag sig. NÆRVÆRs rustikke rammer, som tager udgangspunkt i rå materialer og mørke farver, giver stedet et industriel look, på en afslappet og hyggelig måde.\nVelourstole i brune toner, og store majestætiske planter, giver stedet et elegant og luksuriøst touch, som er en smuk kontrast til det rå og industrielle. De mange forskellige flader og materialer komplimenterer hinanden rigtig godt, og gør indretningen dynamisk. Med højt til lofts og luft mellem møblerne, bibeholder restauranten en minimalistisk indretning, som sætter gæsterne i fokus.\nUdover velour og planter, er her også rustrøde toner, træstole og vaser af keramik, som alt sammen giver indretningen en lækker tekstur, og bidrager til den intime og hyggelige stemning. Kontrasten mellem det rå og det bløde, det industrielle og det elegante, samt de varme og de kolde materialer, gør indretningen af NÆRVÆR til et utrolig spændende og vellykket projekt.\nSelvom bare indretningen af NÆRVÆR er et besøg værd i sig selv, er her også meget at komme efter når det gælder gastronomiske oplevelser.\nBilleder via Norm Architects


Dashlane 4 anmeldelse: Nem og bekvem adgangskodeadministration til din Mac - WebSetNet\nDashlane 4 anmeldelse: Nem og bekvem adgangskodeadministration til din Mac\nDet er lidt skræmmende at tro, at den ringe kodeord er i mange tilfælde alt, der adskiller vores mest private data fra fuldstændig ødelæggelse. Adgangskoder er svært at få det rigtige, og alt for lette at falde i hænderne på de skyggefulde tegn, der lurker rundt om de mørke hjørner af internettet, og er klar til at stjæle hver eneste del af vores digitale fodspor til deres egen fortjeneste.\nHeldigvis genererer dette efterspørgslen efter apps, der kan hjælpe os administrere vores adgangskoder, som Dashlane s eponymous app (Mac App Store link), som nu er i sin fjerde store udgivelse og fungerer som en "digital vault", hvor alle former for privat information kan gemmes og krypteres ved hjælp af en enkelt "master password".\nDashlane gemmer alle dine adgangskoder i et sikkert digitalt hvælving; det matcher dem automatisk til det relevante ikon eller logo og har en kraftfuld søgefunktion til hurtig adgang.\nSom enhver anden app i dette rum er Dashlane primære funktion at gemme og indsamle brugernavne og adgangskoder, du bruger til at oprette forbindelse til forskellige hjemmesider. Appens grænseflade synes imidlertid at være bygget med den (rigtige) ide, at de fleste brugere mangler ekspertisen til at styre deres online identiteter korrekt.\nSåledes kan du forvente en masse håndhold på hvert trin af vejen. Dette er umiddelbart tydeligt, når du først starter appen, som tager dig igennem en detaljeret trin for trin proces for at vælge et masteradgangskode, installer de relevante udvidelser for alle dine browsere og importer dine eksisterende oplysninger fra andre adgangskodeadministratorer.\nHvis du er en veteran for adgangskodeadministration, er denne indbydende mat lidt på den tunge side, men det er sikkert at være en velsignelse for mindre erfarne brugere. For min del bemærker jeg, at jeg importerede alle slags data fra to af Dashlane's konkurrenter såvel som fra min Macs nøglering, uden noget problem.\nUdover adgangskoder giver appen mulighed for at gemme kreditkort, sikre noter og personlige oplysninger, som kan bruges til hurtigt at udfylde et webformular.\nEn udvidelse i hver browser\nDashlane er kompatibel med alle tre populære browsere og gør installation af udvidelser til Safari, Chrome og Firefox lige så nemt som at vælge et emne fra en menu og følge et par instruktioner.\nUd over logins og adgangskoder kan du også bruge Dashlane til at autofyldte alle former for formularer med dine personlige oplysninger og kreditkortdata. I modsætning til Safari egen autofill gemmer appen også og fylder CVV-koden på dine kreditkort, hvilket giver færre ture i din tegnebog, når du vil købe noget online.\nI tråd med resten af brugergrænsefladen har browsertillæg tendens til at være ret ordentlig. Når de f.eks. Registrerer et nyt login, viser de en modal dialog, der registrerer hele browsers hele input, indtil du har besluttet, om du vil gemme brugernavnet og adgangskoden inde i Dashlane. Som med introduktionen føles det lidt overbærende, men det er også en fantastisk måde at opmuntre brugerne til at spare så meget af deres data som muligt til senere brug.\nDen gode slags revision\nAdministrering af dine adgangskoder betyder ikke bare at gemme dem og bruge dem til selvfølgelig at udfylde login-formularer. Du skal også vælge godt adgangskoder, der er svært at gætte, undgå at bruge dem på tværs af flere websteder, og sørg for, at de ændres regelmæssigt.\nTakket være et par praktiske funktioner gør Dashlane denne proces meget nemt. Den første, der hedder sikkerhedsdashboard, reviderer indholdet af dit digitale hvælving for adgangskoder, der skal ændres, fordi de enten er for svage, for gamle eller for ofte brugt. Dashboardet giver en klar visuel repræsentation af, hvad der skal gøres og endog foreslår nogle hurtige handlinger, der forbedrer din situation med minimal indsats.\nDen anden passende navngivne adgangskodeveksler giver dig mulighed for automatisk at ændre din adgangskode på en række populære websteder uden at skulle besøge dem: Du giver blot den nye adgangskode, og Dashlane tager sig af hele processen for dig; det giver dig endda mulighed for at adressere flere websteder på samme tid, ved hjælp af en anden stærk adgangskode for hver af dem.\nSikkerhedsdashboardet analyserer dine adgangskoder og fortæller dig, hvilke der skal ændres, fordi de er for svage eller er blevet genbrugt på tværs af flere websteder. I mange tilfælde kan appen endda ændre dine logins uden nogen manuel indgriben.\nSynkronisering til konklusioner\nDen grundlæggende version af Dashlane er gratis, og kan kun gemme din private datakrypterede bruger-algoritmer - lokalt på din harddisk.\nHvis du vil sikkerhedskopiere din digitale hvælving eller synkronisere den på tværs af flere enheder, herunder dem, der kører iOS og Windows, tilbyder firmaet også et brugerdefineret cloud-tilbud, der sparer alle oplysningerne på sine servere mod et gebyr på $ 40 pr. År. Dette kommer også med muligheden for at få adgang til dine adgangskoder via internettet og dele dem på en sikker måde med kolleger og familiemedlemmer.\nDet kan synes mærkeligt at stole på alle dine følsomme oplysninger til en tredjepart, som du ikke har kontrol over, men det er virkelig anderledes end hvad der sker med andre apps af denne art, og der er ingen grund til at tro, at folkene bag Dashlane er intet men døde seriøse om sikkerheden ved deres sky tilbud.\nI sidste ende er Dashlane en stor digital hvælving, især til brugere, der har brug for lidt hjælp til at navigere i den sommetider komplekse verden af sikkerhed. Den integrerer godt med alle de apps, du sandsynligvis vil bruge hver dag, tilbyder et overbevisende synkroniseringstilbud og automatiserer mange dræbende opgaver, der er afgørende for god adgangskodehygiejne, ofte overset på grund af deres meniske karakter.\nDashlane's kraftfulde delingsfunktioner giver dig mulighed for at lade kolleger og familiemedlemmer få adgang til dine sikre genstande. Du kan endda give dem varierende adgangsniveauer; Du kan f.eks. lade dem bruge, men ikke se dine adgangskoder.\nAppens unikke salgsfunktion er dets ekstraordinære brugervenlighed. Hvis du er bekymret for sikkerheden ved dine online data, men aldrig har lykkedes at føle dig godt tilpas med en adgangskodeadministrator, fordi det følte mig for svært at bruge, ville jeg vædde på, at Dashlane ville være et velkomment friskluft, især givet sin prispoint og en fantastisk måde at endelig få et håndtag på, hvad der kunne være et af de vigtigste aspekter af dit internetliv.\ntags:app Store Chrome kreditkort dashlane ubuntu dashlane คือ โปรแกรม อะไร udvidelse web-kompat firefox Firefox firefox stor eller død installer chrome extension en firefox se enhedsadgangskoder Windows\nAf Oliver Haslam | 4 marts, 2016 Apple har ikke været ...\nSom standard er berøringslinjen øverst på din ...\nSådan får du berøringslinjen til at vise enten funktionen F1-F12-taster eller mediekontroller


Køb Raunsborg Anti-age Natcreme ansigt og hals 50 ml hos Med24.dk\nRaunsborg Anti-age Night Cream, Face, Neck & Decolté - 50 ml.\nRaunsborg Anti-age Natcreme til ansigt, hals og décolleté for en naturligt mere ungdommelig hud\nAlderen sætter sine spor på huden, og ikke blot i ansigtet. Derfor har Raunsborg formuleret denne effektive anti-aging natcreme til hele hals- og ansigtområdet for at reducere synlige aldringstegn.\nCremen er formuleret med naturligt aktive stoffer, som virker opstrammende, reducerer pigmentpletter samt tilfører huden fugt i op til 72 timer for at opretholde den naturlige balance samt give en glattere og markant blødere hud. Ingredienserne har alle gode egenskaber for at understøtte en mere ungdommelig hud, og efterlader dig med en fornyet vitalitet og en sundere udstråling.\nAktiver fra Hvid Trøffel: opretholder hudens styrke og låser fugt til hudlagene\nRisolie: virker regenererende og fornyende\nSheasmør: giver en mere smidig og glat hud uden rynker\nGrønkålekstrakter: nærer huden med masser af vitaminer\nPåsmør den skønne creme på ansigt, hals og décolleté hver aften, som en del af din daglige hudplejerutine. Produktets aktive stoffer arbejder i hudlagene mens du sover, så du vågner med et allerede fornyet udtryk.\nBrug den dagligt for de bedste resultater - kombiner eventuelt med Raunsborg Anti-age Eye Cream.\nVand, Glycerin, Dicaprylyl Carbonate, Oryza Sativa Bran Oil, Cetearyl Olivat, Oryza Sativa Starch, Avena Sativa (Oat) Kernel Oil, Butyrospermum Parkii Butter (Sheasmør), Ethylhexyl Olivate, Niacinamid, Pisum Sativum Extract, Tuber Aestivum Extract, Calendula officinalis blomstekstrakt, Cetyl Palmitate, Cucumis Sativus Fruit Extract, Pseudoalteromonas Exopolysaccharides, Helianthus Annuus (Sunflower) Seed Oil, Sodium Coco-Sulfate, Cocamidopropyl Betaine, Phenoxyethanol, Butylene glycol, Ascorbylpalmitat, Sodium Benzoate, Tocopherylacetat, Citric acid, Brassica Oleracea Acephala Leaf Extract, Xanthan gummi, Sorbitan Palmitate, Sodium Salicylate, Sodium Hydroxide, Potassium sorbate, Parfume


ganske radikal 12.15.2007\nJeg har tillid til at regionens ansatte gerne vil yde deres bedste – og det er vores opgave som politikere at give dem plads til det. Vi skal fjerne unødigt bureaukrati og mindske de administrative opgaver, så tiden i højere grad bliver brugt på kerneydelsen. Gennem tillid kommer ansvarlighed.\nMennesker med psykisk sygdom ér ikke deres sygdom – de er mennesker, og mange kan komme sig og få det godt igen.\nVi skal ligestille psykisk sygdom med somatisk sygdom og arbejde for en mere helhedsorienteret behandling. Samtidig er der også behov for, at vi styrker faglighed\nog kompetencer, så der opbygges en stærkere viden om, hvad der virker og kan mindske brugen af tvang.\nPlads til jobskabelse\nI dag er det nemt nok at få et CVR-nummer, men langt størstedelen af de nystartede virksomheder lukker hurtigt ned igen. Vi mangler arbejdspladser, derfor vil jeg gerne, at Region Sjælland ansøger om at blive fri-region, hvor vi kan få lov at give ledige mulighed for at starte virksomhed i op til 6 måneder uden at blive trukket i dagpenge/kontanthjælp.\nFri og lige adgang til praksislæge\nDen praktiserende læge har den vigtigste rolle i vores sundhedsvæsen. Langt de fleste sundhedsopgaver, herunder mange forebyggende opgaver, ligger hos den praktiserende læge, og det skal de blive ved med. Vi skal sikre fri og lige adgang til de praktiserende læger. Og alle patienter skal sikres en praktiserende læge.\nMit navn er Linda Kristiansen. Jeg er 35 år og bor i Jerslev ved Kalundborg.\nJeg drømmer om at gøre en forskel.\nJeg har to virksomheder – Visue, der laver hjemmesider og diverse PR-materiale + Sekretariatet, der laver diverse sekretariatsopgaver for foreninger, organisationer og virksomheder.\nHerudover er jeg kandidat til Regionsrådet.\nwww.lindakristiansen.dk Søg Emner


Bedemand Steen Thinggaard, Ferritslev\nSteen Thinggaard har otte børnebørn, og som en af de store fornøjelser i livet er Steen så privilegeret at have mulighed for at passe to af børnebørnene hver dag. Det gør han sammen med sin kone Vibeke i deres fælles bedsteforældredagpleje, og så hjælper Steen også som bedemand, når der er behov for en ekstra hånd hos Den lokale bedemand. Det har han gjort siden 2018.\nSteen Thinggaard bor i den lille hyggelige landsby Ferritslev, som ligger tæt på Langeskov, Rolfsted og dermed også Odense. Familien flyttede hertil i 1998 efter at have boet mange år i Jylland, hvor Steen er vokset op, og han blandt andet har studeret og arbejdet i byer som Randers, Herning, Aarhus og Skive.\nHer har han varetaget mange spændende stillinger – lige fra ledende sygeplejer til forstander og projektleder. Desuden har Steen taget en diplom- og masteruddannelse på Syddansk Universitet. Alt i alt har han haft over 47 års fuldtidsansættelse, så man kan roligt sige, at han er en erfaren herre.\nI fritiden bevæger Steen sig i en række forskellige foreninger. Han har blandt andet været formand for lokalrådet og siddet i bestyrelsen for Ferritslev Friskole. Desuden er Steen tidligere formand for Forum Ferritslev-Rolfsted. Da dette miniportræt blev skrevet, gjorde Steen sig klar til en koncert på Midtfyns Gymnasium i Ringe. Steen synger nemlig i kor, hvilket han sætter meget stor pris på.


Puma damesko - Shop dine favoritter her\nElsker du også de populære sko fra det anerkendte brand Puma, så er du kommet til det helt rette sted. Puma er et af modeverdenens mest succesfulde mærker indenfor blandt andet fodtøj, og dette er ikke uden grund. Puma sko kan mixes og matches på mange forskellige måder, og de passer perfekt til trenden indenfor sportswear, som ses alle steder i modeverdenen.\nPUMA RS-X REINVENT 371008 005\nPUMA CA PRO RE.STYLE SNEAKER 383352 01\nPUMA CALI DREAM 383157 01\nPUMA MAYZE GLOW WNS SNEAKERS 383684 001\nPUMA RS-X REINVENT 371008 12\nPUMA X-RAY 372602 002\nPuma er kendt som et nyskabende brand, der fremstiller sko til damer i moderne designs, samtidig med at de er et brand, der holder fast i de gamle designklassikere.\nFind dit foretrukne par Puma sko dame online her hos Fashion Fifteen og bliv smart klædt på til hverdag men også til festlige begivenheder, hvor et par smarte sneakers er det foretrukne skovalg.\nPuma sko til damer der holder sæson efter sæson\nSneakers er et must have i enhver skogarderobe. Du er derfor altid sikker på at ramme plet med et par dame Puma sko, når det kommer til mode indenfor fodtøj.\nHos Fashion Fifteen elsker vi Puma damesko og sneakers, og det er ikke kun fordi, at de er et must have i den moderne garderobe, men også fordi den gode kvalitet kan mærkes og sørger for, at dine nye sko fra Puma holder i flere sæsoner. Derudover er de super behagelige at gå i, og de kan derfor både bruges som sportssko og en tur i byen, hvilket gør dem alsidige og perfekte i din basis garderobe.\nPuma sko dame til enhver anledning og til enhver personlig stil\nDet tyske brand Puma formår at kombinere en urban stil, som får brandet til at fremstå helt igennem exceptionelt.\nTidligere var sportsskoen forbeholdt sportsbanen, men sådan er det ikke længere – tværtimod. I dag er sportswear en integreret del af modebilledet, og du kan derfor bruge de fede sneakers til både jeans, kjoler, nederdel og meget mere for at give dit outfit en mere sporty attitude.\nBrug de komfortable sko til ethvert outfit. Style et par jeans med et par fede Puma dame sneakers og kombiner med en smart t-shirt og en jakke. Skal du til en mere festlig begivenhed, kan du med fordel også bruge dine Puma dame sko sammen med en elegant og feminin kjole og derved skabe et udtryk, der er både casual og stilfuldt.\nFind dine nye favorit sko fra den tyske modesucces blandt vores store udvalg, der med deres mange års erfaring vil sætte lidt sporty kant på dine hverdagsjeans og dine festlige kjoler. Du vil ikke fortryde at tilføje et par Puma sko til din garderobe, da det med sikkerhed vil give dit outfit en ekstra fordel.\nStort udvalg af Puma sko til damer\nHos Fashion Fifteen har vi et stort udvalg af de eftertragtede Puma sko til damer. Vi er stolte over at kunne tilbyde vores kunder sko og sneakers fra det populære mærke, da de laver noget, der passer til enhver smag.\nBrandet skiller sig ud med deres smarte sneakers i nytænkende farvekombinationer, men de laver også fede hvide, sorte og mange andre ensfarvede modeller til den stilrene type.\nHos Fashion Fifteen lægger vi stor vægt på at have noget til enhver smag og til enhver type, da vi ønsker at skabe et univers, hvor alle kan være med – unge som ældr!. Så hvad end du søger et par sko til at skille dig ud blandt mængden eller blot ønsker dig et par fede hvide sneakers, så er vores sortiment med Puma sko til damer værd at kigge nærmere på.\nVi opdaterer løbende vores udvalg med nye modeller fra det tyske modebrand. Dette kommer dig til gode, da du ofte kan finde gode Puma sko dame tilbud online, når vi skal gøre plads på hylderne. Selvom du køber Puma damesko på udsalg, er du naturligvis sikret den samme gode kvalitet, som hvis du giver fuld pris.\nKøb Puma sko dame online hos Fashion Fifteen\nHos Fashion Fifteen har vi altid et stort og varieret udvalg af Puma sko til damer. Vi har de helt nye modeller i lækkert og moderne design, og vi har de klassiske retro modeller, der altid vil være at finde i modebilledet.\nGå på opdagelse blandt klassiske skomodeller samt innovative styles fra det verdenskendte tyske brand, Puma. Du kan vælge mellem mange forskellige træningssko, sneakers, gummisko, løbesko og støvler i et hav af forskellige designs i netop din yndlingsfarve og i den størrelse, som passer dine fødder.\nHos Fashion Fifteen står vi altid klar til at hjælpe dig, hvis du har spørgsmål, så du får det rigtige par Puma sko dame i hænderne med det samme. Vi gør en dyd ud af at kende vores mærker, så vi kan give dig den bedste service og dermed hjælpe dig, hvis du er i tvivl om størrelse, pasform, farve osv. Kontakt os gerne på telefon eller mail, hvis du har spørgsmål.\nVi leverer direkte hjem til dig i løbet af få hverdage, så du inden længe kan tage dine nyindkøbte Puma sko dame i brug.\nFremhæv din personlige stil med et par lækre sneakers, uanset om den er klassisk, sporty eller preppy. Gå på opdagelse i det store udvalg med Puma sko her på siden og find dine personlige favoritter fra det tyske modebrand.\nPuma – tysk kvalitet siden 1948\nPuma er en tysk producent, der startede med at producere sko tilbage i 1948. Men faktisk begyndte rejsen endnu tidligere, da brødrene Adolf og Rudolf Dassler startede deres første fabrik tilbage i 1919 i deres forældres hjem. Da deres projekt hurtigt blev en stor succes, flyttede de 3 år senere til en rigtig fabrik. De blev hurtigt et stort sportsnavn i Tyskland og mange olympiske atleter benyttede sig flittigt af deres mærke. Succesen fortsatte i mange år, men efter nogle uenigheder gik de i 1948 hver til sidst og Rudolf startede sin egen fabrik med sko – Puma.\nHerefter blev især fodbold en kernekompetence hos Puma, som producerede fodboldsko og støvler men også sko til andre atleter. Efter nogle år med stor succes, udvidede de deres sortiment til andre sportsgrene. Siden slut 1990´erne har de også haft hverdagssko i deres udvalg, som ligesom deres sportskollektioner er blevet en stor succes.\nTrendy og moderne sko fra Puma\nHvis du går op i den seneste mode og altid er med på de seneste trends og tendenser, så vil du garanteret ikke blive skuffet over de mange trendy Puma sko, som du finder her på siden.\nPuma arbejder hele tiden på at udvikle sko og sneakers i et nyt og innovativt design, samtidig med at de relancerer og opdaterer klassiske modeller og tilfører dem et innovativt look med nye detaljer, farver og materialer.\nDa Puma hører til blandt det mest nyskabende mærke indenfor modeverdenens fodtøj, kan du helt sikkert finde et par trendy og cool sko eller sneakers i en moderigtig farve og i et materiale af høj kvalitet, som passer til netop din stil. Med et par Puma sko er du altid sikret et friskt og sporty look, som er top moderne og kan passe til ethvert outfit.\nLeder du efter et godt tilbud på Puma sko, kan du finde et stort online udvalg af det populære fodtøj her hos Fashion Fifteen – ofte til skarpe priser. Du finder nemlig altid en lang række gode tilbud på Puma sko og blandt de gode tilbud finder du både de klassiske Puma modeller og moderne versioner af de lækre Puma sko.\nNår du køber Puma sko på udsalg, er kvaliteten naturligvis på samme høje niveau, som på alle andre af Pumas mange modeller.\nEr du på udkig efter fodtøj, der både følger den seneste mode, og samtidig er behagelige at have på, så er vores store sortiment med Puma sko værd at kigge nærmere på. Med et par Puma sko opnår du en fantastisk komfort og fleksibilitet, som dine fødder vil elske at bære en hel dag.\nFor flere år siden var sportsskoen forbeholdt sportsudøvere, men sådan er det ikke i dag. I dag er sportswear trenden en integreret del af modebilledet, og du kan derfor bruge et par Puma sko til både jeans, kjole, nederdel og meget mere for at give dit outfit et sportsligt look.\nI vores store udvalg med fodtøj fra Puma, kan du helt sikkert også finde et par sko, der passer godt til netop din stil. Du vil ikke fortryde at have et eller flere par Puma sko på hylden, da det helt sikkert vil give dit look en ekstra fordel, da du kan skabe et personligt look.\nKøb Puma sko online hos Fashion Fifteen\nHos Fashion Fifteen finder du altid et stort udvalg af Puma sko og sneakers. Lad dig inspirere af det brede sortiment med de seneste kollektioner, populære modeller og gode tilbud på Puma sko. Du finder en lang række modeller i et vælg af designs, i netop din yndlingsfarve og passende størrelser her på Fashionfifteen.dk\nVi står altid klar til at hjælpe dig, hvis du har spørgsmål til vores sortiment, så du får de rigtige sko fra Puma i hænderne med det samme. Vi sætter en ære i at kende vores mærker, så vi kan give dig professionel hjælp, råd og vejledning, hvis du er i tvivl om størrelse, pasform, farve osv. Vores kompetente kundeservice står altid klar til at hjælpe dig pr. telefon eller pr. mail.\nKlik dine favorit sko hjem allerede i dag, så leverer vi direkte hjem til dig i løbet af få hverdage, så du inden længe kan tage dine nye Puma sko i brug. Nemmere bliver det ikke at shoppe Puma sko online.


Rejser til Caribien. Ferie og krydstogt – læs mere\nDu er her: Forside / Find rejse / Caribien\nRejser til solrige Caribien\nTag på ø-hop eller oplev Caribien på et krydstogt – vi syr en rejse sammen, der passer lige netop dig\nVi arrangerer meget gerne din rejse til Caribien – enten på egen hånd eller med krydstogtskib. Et cruise til Caribien er en uforglemmelig oplevelse, som du vil tænke tilbage på resten af livet.\nEfter man har prøvet en af vores rejser til Caribien, kan man ikke vente med at komme tilbage. Så smukt er der. Landet skriger på, at du straks begynder at nyde alt, hvad de solrige øer har at byde på: de bløde hvide sandstrande, det turkisblå vand, de eksotiske dufte og lyde i den farverige natur.\nHavet byder på meget mere end smukke farver og strande. Nede under overfladen er der en fascinerende verden af utallige fisk og koraller i alverdens farver, som bare venter på, du dykker ned og udforsker dem. Her kan du også se legesyge delfiner, majestætiske rokker og havskildpadder.\nInde på land er naturen på Caribiens mange øer noget for sig selv. Her er vulkaner, bjerge, frodige jungle-naturreservater og dyreliv i alverdens farver. I junglen kan du vandre både på jorden og højt oppe i træerne blandt dyrelivet der. Køl dig ned bagefter med et bad i kølige og friske kilder og med lyden af eksotiske fugle og vandfald i baggrunden.\nAlle Caribiens øer er forskellige, men den helt særlige caribiske sjæl og livsglæde finder du alle vegne. Lyden af calypso- eller salsatoner skaber en skøn feriestemning. På rejser til Caribien oplever du også den lækre madkultur. Frisk frugt, frisk fisk og skaldyr samt blandede krydderier er en naturlig del af mange måltider på de caribiske øer.\nRejser til Caribien byder ikke kun på hvide strande, lækkert vand og frodig natur. Kultur og historie er her også masser af. Christoffer Columbus har opdaget en stor del af Caribien, og englændere, spaniere, hollændere, franskmænd og danskere har tidligere haft kolonier på de forskellige øer – og nogle af dem tilhører stadig lande i Europa. De mange koloniseringer betyder, at hver ø fortæller en spændende historie.\nSvane Rejsers krydstogt i Caribien eller på egen hånd\nSvane Rejser er specialister i følgende øer i Caribien: Aruba, Barbados, Tobago, Puerto Rico, Den Dominikanske Republik, St. Lucia og St. Martin.\nHvad enten du har lyst til at besøge øerne på et krydstogt eller på egen hånd, så står vi klar med gode ideer og gode råd til din skræddersyede rejse til Caribien.\nSe mere info om lande i Caribien\nOplev det tropiske vejr i Caribien\nKlimaet i Caribien er tropisk med lette briser, der gør selv de varmeste dage behagelige. Temperaturen ligger mellem 24-30 grader året rundt og med havtemperaturer mellem 25-28 grader.\nDen våde sæson er fra maj til oktober måned, men regnen kommer ofte i kortvarige og kraftige byger. Antallet af solskinstimer er stadig højt.\nDe fleste af øerne ligger i orkanbæltet, men øerne Aruba, Bonaire og Curacao ligger uden for bæltet, og de er derfor indbydende at besøge året rundt.\nSommerfuglefarme, vragdykning og det oprindelige caribiske folks tegninger er bare nogle af de ting, du kan opleve på Aruba. Øen har nogle af Caribiens reneste og mest attraktive strande. Er du til indendørs aktiviteter, kan du også besøge museer og en gammel nedlagt guldmine.\nPå paradisøen Barbados finder du 130 km hvide, skønne sandstrande. Udover strande er Barbados et godt sted at shoppe med 1600 butikker – som endda er toldfrie.\nLæn dig tilbage og slap helt af i vandkanten med en lækker drink i hånden.\nTobago er den sydligste ø i Caribien og en del af Trinidad og Tobago. Vil du opleve den lokale kultur, kan du fx tage ud og se et gedeløb eller krabbeløb, som beboerne tager meget seriøst. På Tobago finder du også dejlige strande, og ikke langt fra øen ligger Venezuela, som er et besøg værd.\nHer finder du noget for enhver smag. Puerto Rico har både lækre strande, utrolige naturoplevelser med tropisk regnskov og en rig og spændende historie, som du kan gå på opdagelse i. Hovedstaden San Juan er også hjemsted for den legendariske drink Piña Colada, og det er de indfødte meget stolte af.\nLækre strande og et skønt folkeliv kombineret med et skønt klima og god stemning. Det er essensen af Den Dominikanske Republik. Besøg landets hovedstad, Santo Domingo og oplev, hvordan den lokale befolkning er påvirket af både Afrika og Europa.\nØen er frodig og behagelig at opholde sig på. Her er uspoleret regnskov, bjerge og vandfald. Østkysten præges af høje bølger og er mere barsk, hvor vestkysten har dejlige strande med lækkert vand. Denne ø har ikke så mange hoteller, da den barske natur har gjort det svært at bygge. Dette er kun godt, da det giver en mere intim, lokal og autentisk stemning.\nI dette paradis finder du en lille bid af både Frankrig og Holland. Øen er delt op i to dele, som hver især er præget af de to europæiske kulturer. På den ene side af øen ligger Saint Martin, som er fransk og på den anden side Sint Maarten, som er hollandsk. Begge dele har en skøn natur og en spændende kultur og historie.\nDu kan vælge kun at bo på den ene side af øen på din ferie – eller evt. afprøve begge sider af denne utrolige ø.


Sejr for 20 syge elefanter ved Amer Fort | World Animal Protection\nVed Amer Fort i Indien er syge og stressede elefanter i årevis blevet tvunget til at bære rundt på turister i bagende hede. Nu har regeringen lyttet til vores protester.\nBaseret på vores dialog med regeringen forventer vi, at flere elefanter vil blive fjernet fra rideturene i de kommende måneder.\nVi har igennem længere tid lagt pres på delstatsregeringen i Rajasthan i Indien for at få dem til at udfase elefantridning ved Amer Fort, hvor 102 elefanter i årevis er blevet holdt under helt uacceptable forhold.\nTæt på 100.000 dyrevenner skrev under på vores protest mod denne udnyttelse, herunder omkring 14.500 danskere. Og nu har myndighederne endelig gjort noget for elefanterne.\nI kølvandet på en officiel veterinærundersøgelse må de 20 mest alvorligt syge elefanter må nu ikke længere bruges til elefantridning eller anden underholdning.\nTusindvis af turister besøger hvert år Amer Fort og lader sig bære op ad de stejle stræder på elefantryg.\nKøretøjer skal erstatte elefantridning\nVi har ikke blot presset på for at få de syge elefanter fjernet fra rideturene, men også lobbyet for helt at få udfaset elefantridningen. Vi har anbefalet, at elefanterne bliver erstattet af elektriske køretøjer, der kan fragte turisterne op til fortet.\nSom et første skridt har Rajasthans regering nu indført, at turister får tilbudt elektriske køretøjer efter kl. 11 om formiddagen, hvor der ikke er flere elefantrideture. Hvis alt går efter planen, vil elefantridning gradvist blive udfaset helt.\nEfter planen skal elektriske køretøjer med tiden helt overtage transporten af turister op til fortet.\nAlle elefanterne ved fortet har brug for hjælp\nDet er på høje tid, at der bliver taget hånd om elefanterne ved Amer Fort. Før coronapandemien bar de hver dag massevis af turister op til og ned fra fortet ad stejle passager. Elefanterne fik fodskader af at gå på brandvarme brosten og asfalt, og de tunge bærestole gav dem slemme gnavsår.\nDe store dyr bliver kontrolleret med jernkroge, der giver dem smertefulde sår. Når de ikke arbejder, står de lænket på hårde betongulve uden at kunne socialisere med de andre elefanter.\nMange af elefanterne har desuden hårdt brug for dyrlægebehandling. Vi har tidligere afsløret at:\n10 elefanter har tuberkulose\n62 har blodsygdomme\n19 er blinde\nDe fleste er underernærede\nAlle 102 har fodskader\nElefanterne holdes under helt uacceptable forhold.\nVil følger situationen tæt, da nogle af elefantejerne muligvis vil gøre indsigelse via retten. Derfor samarbejder vi også med andre dyrebeskyttelsesgrupper om at holde regeringen fast på deres beslutning om ikke at lade de syge elefanter blive brugt til rideture – uanset protester fra ejerne.\nDet er vores håb, at elefantejerne vil overdrage deres dyr til reservater eller andre elefantvenlige steder, hvor der vil blive taget godt hånd om dem.\nElefanter i Thailand har hårdt brug for hjælp under coronakrisen. Du kan være med til at sikre dem et godt liv:\nDe seneste fem år har Danmarks største bank investeret mere end 2,7 mia. kroner i virksomheder, der er i høj risiko for at være forbundet med rydning af...\n140 internationale forskere kræver stop for burdyr i landbruget\nMere end 1,3 millioner europæiske borgere skrev under på forbud mod landbrugsdyr i bure. Nu kræver 142 videnskabsfolk at EU sætter en stopper for grise, høns...


Narkosmugler dræbt i Ålbæk | SkagensAvis.dk - lokale nyheder fra Skagen\nFoto: TV2/Nord - Per Frank Poulsen\nNarkosmugler dræbt i Ålbæk\n7. januar 2013 - kl. 8:43 - af Michael Egelund (WebRedaktør)\nEn person blev dræbt og en politimand alvorligt såret, da politiet søndag aften kom i ildkamp med formodede narkosmuglere i Ålbæk Havn, det oplyser politiet.\nPolitimanden overlever sine kvæstelser. Vagtchefen vil derudover ikke give yderligere oplysninger om sagen.\nSkuddene faldt kort efter klokken 21, da de formodede gerningsmænd forsøgte at flygte fra politiet i en båd i Ålbæk Havn. Under flugten opstod der skudveksling mellem politiets anholdelsesgruppe og gerningsmændene, oplyser politiet i en pressemeddelelse og tilføjer:\n– En gerningsmand blev dræbt og en gerningsmand såret. En politimand blev alvorligt såret. En tredje gerningsmand blev anholdt.\nIfølge ekstrabladet.dk’s oplysninger lå liget af den dræbte i nat i seks timer i flugtfartøjet, mens retsmedicinere arbejdede på stedet. Først ved 03-tiden blev liget kørt bort. Politiet har desuden tilkaldt en lysvogn med kraftige projektører fra beredskabstjenesten i Thisted. Den skal lyse havneanlægget op, så politiets teknikere kan lokalisere affyrede projektiler.\nPolitiet afholder pressemøde om skudepisoden på Aalborg Politigård klokken 10 mandag formiddag.\nKilde TV2/Nord og Ekstrabladet\nEmail en kopi af 'Narkosmugler dræbt i Ålbæk' til en bekendt


RØHJ og togkollisionen | Vind Lokalarkiv\nFra anlæggelsen af Ørnhøj-Holstebro-banen i midten af 1920’erne\nVed lov af 1908 om jernbanedrift besluttedes det, at der skulle anlægges en enkeltsporet lokaljernbane fra Ringkøbing til Nørre Omme. Det første tog kørte i 1911, og nogle år senere, i 1925, blev banen forlænget til Holstebro, således det nu var muligt at rejse med tog fra Ringkøbing via blandt andet Spjald, Grønbjerg, Ørnhøj, Vind, Sørvad og Nørre Felding til den daværende Holstebro sydbanegård på Sønderland. Først mange år senere, efter 2. Verdenskrig, blevet det besluttet at føre togene helt ind til statsbanernes station -dén, der i dag kendes som Holstebro banegård.\nBanens anlæggelse var med til at bringe udvikling til en ellers tyndtbefolket hedeegn. I Vind byggedes stationen, og snart havde stationsbyen også egen købmand, smed, slagter og tømrer. Banen, der de første mange år præsterede et flot overskud forholdene taget i betragtning, blev brugt til både person- og godstransport. Af gods skal nævnes mergel, tørv, brunkul og svin til slagtning.\nBilledet her giver et indtryk af de materielle skader ved dødsulykken i marts 1947\nDen 22. marts 1947 indskrev sig som en tragisk dag i banens historie. To modkørende tog blev fejlagtigt mellem Vind og Sørvad ledt ind på samme spor, hvilket forårsagede en kollision så voldsom, at to 12-årige skoledrenge, der undtagelsesvist havde fået lov at opholde sig i det ene togs førerrum, den ene fra Ørnhøj og den anden fra Grønbjerg, mistede livet.\nTil trods for at der senere samme år indsattes helt nye skinnebusser, der gav væsentligt kortere rejsetid på strækningen end tidligere, så var udviklingen imidlertid ved at løbe fra de små lokalbaner, og efterhånden som flere og flere købte egen bil, dalede passagertallet og dermed også omsætningen. Resultatet var uundgåeligt, og Ringkøbing-Ørnhøj-Holstebro-Jernbane nedlagdes i foråret 1961.


Og gode gamle Danmark skal bestå...\nDet bliver godt nok ikke i dette århundrede, det kommer til at ske, men de første tegn begynder vi at se, når vandet i Københavns Havn og andre haven rundt omkring i landet oftere og oftere begynder at skvulpe over kajkanten. Om hundrede vil det, der kun sket en gang hvert 400 år, nemlig ske hvert eller hvert andet år. Så vil et højvande få vandet til at stå omkring 1,7 meter højere, end det gør i dag. Det vil blive resultatet af en global temperaturstigning på 3,5 grader celsius. Og det er meget sandsynligt med de tendenser, vi ser i dag, hvor den rige verden stadig tøver med at gøre noget alvorligt ved sine udledninger af drivhusgasser.\nMen det slutter slet ikke her. Selv hvis det lykkes at holde den globale temperaturstigning helt nede på 2 grader, er der en meget stor sandsynlighed for, at vandstanden i havene vil stige med et sted mellem 12 og 22 meter. Årsagen til det er, at hele Grønlands Indlandsis samt den vestantarktiske iskappe vil smelte, samtidig med at temperaturstigningen vil få vandet i havene til at udvide sig. Men der vil gå mindst flere hundrede år, måske op til tusind år eller mere, hvis temperaturen kun stiger med 2 grader. Hvis den stiger mere, hvad alting tyder på, vil havet stige hurtigere. Hvor hurtigt, er der endnu ikke noget videnskabeligt bud på.\nSå man må sige, at Danmark går en uvis fremtid i møde som en selvstændig nation. Aner man en skjult dagsorden hos de politikere, som mener, at vi kun skal gøre lidt ved den globale opvarmning og helst så langsomt som muligt? Det er ihvertfald svært at tro på, at de vil Danmark og de fremtidige generationer noget godt.\nScience Daily, 19 marts 2012, Global Sea Level Likely to Rise as Much as 70 Feet for Future Generations\nIngeniøren, 16 marts 2012, København skal vænne sig til årlige stormfloder